ועדת המדע והטכנולוגיה, כנסת 20, פרוטוקול מספר 186, 2018-07-16 12:34

אורי מקלב: צהריים טובים לכולם, אני מתכבד לפתוח, אני מתנצל על הקול שלי, הוא צרוד מאוד, אז תרוויחו שדברי הפתיחה שלי אני אקצר, אני לא אאריך בדברי הפתיחה לאור הצרידות ואני גם מכין לי את הגרון לעוד כמה דיונים חשובים היום בכנסת.

אורי מקלב: אז אי אפשר, תרשו לי גם את כל מה שנשאר לי, לא לגמור את הכל, להשאיר חלק מהקול גם לדברים אחרים.

אורי מקלב: אבל אני קודם כל מקבל בברכה את שר המדע והטכנולוגיה, חבר הכנסת אופיר אקוניס.

אורי מקלב: את המנכ"ל, את נילי ועוד חברי כנסת שוודאי ישתתפו איתנו היום בדיון.

אורי מקלב: אבל קודם כל תרשו לי לפתוח באופן רשמי.

אורי מקלב: היום יום שני, ד' באב, תשע"ח, ה-16 ביולי 2018.

אורי מקלב: ועל סדר יומנו דיווח שר המדע והטכנולוגיה על פעילות משרדו.

אורי מקלב: אבל אני רוצה כאן לציין שזה לא דיווח רגיל, זה לא הדיווח הראשון של השר, זה גם לא הדיווח השני וזה לא השלישי, היו לנו דיווחים שוטפים ועוד ביקורים או התייחסויות והשתתפויות של השר בדיונים מסוימים שעסקנו, אם זה בנושא החלל, בנושא המחשוב.

אורי מקלב: אבל כשאנחנו מדברים על סקירה, הפעם, יש לנו כמה דברים שהם מיוחדים.

אורי מקלב: ראשית, הרצף השלטוני.

אורי מקלב: זה לא כל כך מובן מאליו ששר ושר מדע יש לו רצף שלטוני.

אורי מקלב: היינו רגילים עד היום שהכהונה שלהם הייתה קצרה או בגלל שהם הלכו או בגלל שהקדנציה נפסקה.

אורי מקלב: ואנחנו היום זוכים שיש רצף שלטוני, אפילו רצף של עשייה, המשכיות של עשייה, וזה דבר שמאוד מאוד משביח ומאוד נותן גם בניסיון וגם בצורה המקצועית וגם באמינות של הפעילות והרחבת הפעילות כשמכירים וכשיודעים איך לקדם ואיך למשוך קדימה.

אורי מקלב: וזה ברור.

אורי מקלב: אבל הפעם יש חידוש לאור אגף כתף שהוקם בכנסת.

אורי מקלב: אני לא יודע אם כולכם מודעים ואם לא אז הכנסת הקימה במסגרת העמקת הקשר וחיזוק הקשר וחיזוק הפיקוח של הכנסת על משרדי הממשלה שבדיווח של משרדי הממשלה יהיה דיווח, אמנם בבחירת השר, אבל לפי תכנית מסודרת, לפי צורה מסודרת.

אורי מקלב: ושזה צריך להיות בהלימה לתכניות העבודה של המשרד.

אורי מקלב: כל משרד יש לו תכניות עבודה, הוא מציג תכניות עבודה, הוא גם פועל לפי תכניות עבודה.

אורי מקלב: ואנחנו, ככה הכנסת רואה לעצמה, ואני חושב שאני תומך בה, אני חושב שזה דבר נכון מאוד, להתחיל לעבוד בצורה מסודרת.

אורי מקלב: אם אנחנו גוף מפקח אנחנו צריכים לעבוד בצורה מסודרת כדי לדעת לקחת נושאים, לפרוס אותם לפרוסות, לראות מה תכניות העבודה, כמה היישום שלו, מה התכניות הלאה, לקבל תשובות הרבה יותר מקצועיות ופרטניות על נושאים רבים שנמצאים בתוך תכניות העבודה ושהם משתלבים היום עם מה שהשר מציג לנו כסקירת השר.

אורי מקלב: אבל אני האמת לא כל כך דאגתי.

אורי מקלב: כשדיברו איתי על תכנית וישבו איתי מהכנסת לא דאגתי.

אורי מקלב: גם הדיווחים עד היום של השר היו צמודים לתכניות עבודה, השתלבו אחד בשני, הוא אמר את זה מראש, הייתה המשכיות.

אורי מקלב: ולכן אנחנו אבל קבענו נושאים מסוימים ואנחנו באמת נשתדל לא לסטות מהנושאים.

אורי מקלב: והנושא הראשון שאנחנו קבענו זה אוריינות דיגיטלית.

אורי מקלב: פעולות המשרד.

אורי מקלב: חילקנו את זה לחמשה נושאי משנה: חלוקת סמכות, דפוס העסקת המדריכים, מדדי מחקר הערכה, היקף הקורסים ועוד ועוד.

אורי מקלב: לאחר מכן אנחנו גם רצינו לדבר על מחקרים, מלגות, מרכזי ידע ודבר שלישי שיפור ה- - - של הפעילות הממשלתית בתחומי המחקר והפיתוח.

אורי מקלב: אני לא אאריך בעניין הזה, רק הנושאים שאנחנו רוצים לדבר זה יכול לקחת באמת זמן רב.

אורי מקלב: אני אשלב את הנושאים ואת השאלות תוך כדי הדיון.

אורי מקלב: ואם כך, אדוני השר, זה הזמן והעת ל- - - להגיד את דבריך ואחרי זה אנחנו גם נפתח את הדיון.

אורי מקלב: בבקשה.

אופיר אקוניס: תודה רבה לך אדוני היושב ראש, חברות וחברי הכנסת, חברת הכנסת בירן, חבר הכנסת לוי, מנכ"ל המשרד, אורחות ואורחי הוועדה.

אופיר אקוניס: קודם כל אדוני היושב ראש אני מאוד שמח להיות כאן כהרגלנו לסקירה החצי שנתית, הייתי אומר הדו שנתית, של פעילויות משרד המדע והטכנולוגיה.

אופיר אקוניס: בדקנו בעזרתה האדיבה של מנהלת הוועדה, זוהי הסקירה החמישית במספר והופעה תשיעית בכלל בוועדת המדע והטכנולוגיה.

אופיר אקוניס: אני מודה לכם על ההזדמנות לשתף גם את חברי וחברות הוועדה, כלומר את הכנסת, בפעילות הענפה שלא הייתה כדוגמתה מאז הקמת המשרד ב-1982.

אופיר אקוניס: אדוני היושב ראש, אני אמרתי כאן פעם אחר פעם אמרתי זאת, ראיתם את זה בסקירות ואתם ודאי תראו את זה בדקות הקרובות משום שאנחנו עומדים להציג לכם מצגת שמשקפת את הפעילויות של משרד המדע והטכנולוגיה בשנה האחרונה אבל היא גם משקפת את עוצמת הפעילות שלו בשלוש השנים האחרונות גם מבחינת היקף התקציב וגם מבחינת היקף הפעילות בארץ ובעולם, וכמובן שנגיע לזה בהמשך.

אופיר אקוניס: אנחנו מביאים בכך באמצעות הוועדה ובאמצעותה לכנסת דין וחשבון על פעילותנו.

אופיר אקוניס: אבל אני, אדוני, מבקש לפתוח את הישיבה הזאת בהודעה אישית.

אופיר אקוניס: ההודעה האישית שלי תעסוק בסערה הציבורית או בשיח הציבורי שהתקיים בישראל בשבוע האחרון בשל החלטתי שלא לאשר את מינויה של פרופסור יעל אמיתי כחברה במועצת הנגידים של קרן ישראל גרמניה למחקר ופיתוח מדעי.

אופיר אקוניס: זאת הזדמנות מצוינת, אדוני, אחרי השיח הפופוליסטי והרדוד שבו מתנגדיי, חברת הכנסת בירן, חבר הכנסת לוי, מתנגדיי הפוליטיים לא היססו לרדת לרמות האישיות ביותר והטלת עלבונות אישיים חסרי תקדים להציג את העובדות במלואן.

אופיר אקוניס: ובכן, אדוני היושב ראש, מועמדת להיות נציגה של מדינת ישראל בגוף בינלאומי חתמה על עצומה המעודדת וקוראת לסרבנות שירות.

אופיר אקוניס: קריאה לעידוד לסרבנות, אדוני היושב ראש, היא חציית קו אדום ופרימת הקונצנזוס הישראלי הרחב ביותר.

אופיר אקוניס: אולי הרחב ביותר שקיים היום בציבוריות הישראלית והוא צבא הגנה לישראל, השירות בצבא הגנה לישראל.

אופיר אקוניס: בניגוד לכל השקרים, התועמלנות, ההודעות הפוליטיות, הסטאטוסים בפייסבוק, הציוצים, כולל הודעות רשמיות של מפלגות שמתחרות בי או שהן יריבות ברות - - - שזה לגיטימי בשיח הציבורי.

אופיר אקוניס: טוב שיש שיח ציבורי רחב במדינת ישראל, פתוח, ליברלי.

אופיר אקוניס: אנחנו לא עוסקים כעת בשיח ציבורי בלבד.

אופיר אקוניס: אנחנו עוסקים כרגע בקריאה אקטיבית למעשה סרבנות שהיא איננה אמירה, איננה הבעת דעה או כתיבת מאמר אלא חתירה תחת יסודות הדמוקרטיה ולמיטב ידיעתי הטובה, והיא טובה, ברוך השם היא טובה, קראתי על שכלי, על מנת משכלי, על שירות הצבאי שלי, על רמת השיער שלי, על חזותי, כל זה לא מעניין.

אופיר אקוניס: תתעסקו בעיקר.

אופיר אקוניס: אתם רוצים להתווכח איתי, תתווכחו עם העמדות שלי.

אופיר אקוניס: אל תתווכחו עם המראה שלי או עם אופן התספורת שלי - - -

מיקי לוי: דווקא אתה נראה טוב.

אופיר אקוניס: אני יודע שאני נראה טוב.

אופיר אקוניס: אני מקווה לראות מה עשו הטוקבקיסטים, איך הם נראים, כאשר הם כתבו את הדברים שלהם.

אופיר אקוניס: ובכן, חתירה, בעיניי, יכול להיות שיש ויכוח, אני מקבל, אני לא מתנגד לויכוח, בעיניי ולפי מיטב ידיעתי הטובה, חבר הכנסת לוי, קריאה לסרבנות מהווה עבירה על חוק העונשין.

אופיר אקוניס: ובניגוד לכל השקרים והתועמלנות ששמעתם בשבוע האחרון בעוצמות אדירות, הפרופסור אמיתי לא אושרה בשל עמדותיה אלא בשל מעשיה והמעשה הזה הוא היה מעשה של חתימה על מכתב לסרבנות.

אופיר אקוניס: ובכן, אני קיבלתי גם כמה מכתבים, אדוני היושב ראש, במהלך השבוע הזה, כולל מוועד ראשי האוניברסיטאות, מהפרופסור נילי כהן, מקבוצות ואיגודים אחרים של קבוצות באקדמיה ובהם הם טענו נגדי שאני, בין היתר, מבלי לייחס ציטוט מסוים כרגע לקבוצה מסוימת שפנתה אליי, לפגיעה באינטרסים הלאומיים של מדינת ישראל, משם, ועד שיקולי פריימריז.

אופיר אקוניס: וממי הטענות על שיקולים פוליטיים?

אופיר אקוניס: שיקולים פוליטיים, זה היה, במקום לדבר ולעודד התנגדות אמיתי נגד סרבנות שהיא דבר מוסרי מן המעלה הראשונה, סרבנות מימין וסרבנות משמאל היא פסולה.

אופיר אקוניס: אני לא מקבל לא מימין ולא משמאל.

אופיר אקוניס: יש צבא, יש פקודות, אפשר לעשות מחשבות על אופן כזה או אופן אחר, אבל בסוף יש צבא ויש פקודות ויש היררכיה ויש - - - אני אסיים ואני אענה לך על הכל.

אופיר אקוניס: תאמין לי שאני אענה לך על הכל.

אופיר אקוניס: ובכן ממי טענות האלו על שיקולים פוליטיים - - -

מיכל בירן: אם אתה כבר רק בעניינים אישיים אז לפחות תתייחס גם לנסיעות שלך לחו"ל, אם אתה כבר - - - אישי - - -

אופיר אקוניס: בוודאי, בוודאי - - - בהחלט - - -

אורי מקלב: בוודאי שהוא יתייחס.

אורי מקלב: לא הייתה ישיבה עד היום בוועדה שהוא לא התייחס לנסיעות לחו"ל.

אורי מקלב: הוא הסביר לנו מה הוא עשה בחוץ לארץ.

אורי מקלב: אני אמשיך אחר כך - - - אין לי ספק שהשר יתייחס לזה.

אופיר אקוניס: אני מאוד מודה לך, חברת הכנסת בירן, שגם העלתה פה ובצדק בישיבה הקודמת את נושא להבה.

אופיר אקוניס: היא הגישה שאילתא שהשבתי לה במליאת הכנסת בעצמי, לא בכתב, לא ברחתי, לא נסוגותי, לא סירבתי, לא חמקתי.

אופיר אקוניס: באתי, נתתי לך תשובות מלאות לחלוטין ובשקיפות.

אופיר אקוניס: מיקי לוי יש לו כמובן גם - - -

אורי מקלב: חבר הכנסת מיקי לוי יש לו זכות, אבל אני מקווה שכל עוד - - - הלהבה הזאת.

אורי מקלב: להבה אחרת אני לא רוצה - - -אני מבקש - - - להבה הזאת, להבה אחרת לא ניתן.

אופיר אקוניס: אני מבקש להמשיך, לא סיימתי את ההודעה האישית.

אופיר אקוניס: ובכן, אדוני היושב ראש, חברות וחברי הכנסת, ממי עלתה הטענה על שיקולים פוליטיים?

אופיר אקוניס: ממי שחתמו על עצומה שמעודדת סרבנות לצה"ל וקוראת, אני מצטט, "לקהילת האוניברסיטה לתמוך בסרבנים", כפי שכתוב בעצומה.

אופיר אקוניס: אגב, שימו לב אדוני היושב ראש, חברות וחברי הכנסת, חברת הכנסת בירן, שבאה ממפלגה שראשיה התנגדו באופן טוטאלי, מדוד בן גוריון החתום על פקודת הקמת הצבא ועד לראש המפלגה הנוכחי לסרבנות ובתווך כמובן כל השאר, ובהם ראש המטה הכללי לשעבר יצחק רבין זכרו לברכה שדיבר דברים מאוד ברורים נגד סרבנות, את בוודאי יודעת אותם.

אופיר אקוניס: ובכן, אדוני היושב ראש, כולם השתמשו, חבר הכנסת חנין, בתארים שלהם ובמעמד האקדמי כדי לחתום על העצומה.

אופיר אקוניס: לא עשו זאת כאנשים פרטיים.

אופיר אקוניס: כלומר, החתימה על העצומה לא הייתה כאדם פרטי אלא השתמשו בתואר.

אופיר אקוניס: הפרופסור לעניין כזה ואחר, הפרופסורית לעניין כזה או אחר.

אופיר אקוניס: מאוד מכבד אותם, אין לי שום עניין אישי נגד אף אחד ואף אחת.

אופיר אקוניס: חבל שעשו נגדי קמפיין אישי אבל אני מוחל על כבודי - - -

דב חנין: - - -

מיכל בירן: צריך אבל, אגב, לחדד שהעצומה לא הייתה על סרבנות אלא לאפשר לחיילי צה"ל לא לשרת בשטחים.

מיכל בירן: שוב, לא שאני מסכימה עם זה - - -

אופיר אקוניס: כתוב, אני ציטטתי, חברת הכנסת - - -

מיכל בירן: הילדים שלה שירתו בצה"ל - - -

אורי מקלב: רבותיי, בוא ניתן בבקשה לשר לדבר - - -

אופיר אקוניס: כן, אני ציטטתי, חבר הכנסת חנין, נדמה לי שלא נכנסת עדיין, את השורה האחרונה.

אופיר אקוניס: גם על העברית שלי היו טענות וגם על האנגלית שלי היו טענות ועל ילדיי היו טענות.

אופיר אקוניס: זה באמת, חבר'ה, לא אישי.

אופיר אקוניס: אני לא הייתי אישי כלפי פרופסור אמיתי, לא הייתי אישי כלפי פרופסור כהן, לא הייתי אישי כלפי פרופסור רות ארנון שפגשתי אותה באירוע חברתי ביום שישי בערב והייתה לנו שיחה מרתקת, אינטליגנטית.

אופיר אקוניס: היא נתנה את טיעוניה והקשבתי להם בכובד ראש, הרי היא חתמה על המכתב, נילי, יומיים לפני קיבלתי אותו.

אופיר אקוניס: כך מדברים בשיח ציבורי.

אופיר אקוניס: ויכוח כן.

אופיר אקוניס: רמות אישיות לא.

אופיר אקוניס: עכשיו אני אמשיך - - -

דב חנין: וגם פסילה לא.

אופיר אקוניס: אבל אני מסביר בדיוק את מה שאתה עכשיו, אולי, חבר הכנסת חנין, תומך בו בעצמך, שזו סרבנות לשירות בצה"ל כפי שחידדה חברת הכנסת בירן בעצומה הזאת, אכן דובר על מה שכונה בתוך העצומה השטחים הכבושים.

אופיר אקוניס: ובכל זאת, חברת הכנסת בירן - - -

מיכל בירן: אבל זה הכי אישי שיש, אתה משתמש בזה לקדם את עצמך בפריימריז, זה הפריימריז שלך, אתה מכין - - - עם הפרופסור.

אופיר אקוניס: לצערי, אין לי ספק בכלל, בלי חרות ובלי מק"י, זה עכשיו עם חרות ועם מק"י.

אופיר אקוניס: מי שהעלה לראשונה - - - סוף סוף הגענו אל היום, עם חרות ועם מק"י.

אופיר אקוניס: ובכן מי שהעלה לראשונה, חברת הכנסת בירן, את הטיעון הפוליטי, את ההיבט הפוליטי הוא דווקא ועד ראשי האוניברסיטאות שהאשים אותי, לא פחות, כפי שאמרתי בפגיעה באינטרסים של ישראל.

אופיר אקוניס: אגב, אני רוצה להגיד לכם, ידידיי, באמת בצורה כנה, אישית אפילו, וגם אנושית, וגם אמרתי את זה לידידתי הטובה, נעשה גילוי נאות, במקרה שכנה של הוריי באותו בניין הייתה לכמה שנים בתל אביב, ולכן יחסי הידידות בינינו אינם קשורים לעניין באמת התמיכה הגדולה שגם פרופסור כהן הביאה לידי ביטוי גם בוועדה הזאת וגם בפורומים אחרים.

אופיר אקוניס: באופן אישי אני אומר לך, חבר הכנסת חנין, מעולם, חברת הכנסת בירן, לא קיבלתי מכתב אחד מוועד ראשי האוניברסיטאות, אחד, אני לא מבקש זאת, אינני רוצה בו, אבל רק שתדעו, שבו הם אומרים, אדוני המנכ"ל, שבתקופת כהונתי ההשקעות של משרד המדע במחקרים ובתמיכה במחקרים באוניברסיטאות בכל רחבי הארץ, בכל האוניברסיטאות, ללא שום שיקול פוליטי, אני לא מתעניין בזה, זה לא מעניין אותי השיקול הפוליטי.

אופיר אקוניס: תבינו, תורידו את זה מסדר היום.

אופיר אקוניס: הדברים הגיעו לשיא - - -

מיכל בירן: אז איך זה מסתדר?

אופיר אקוניס: אני הסברתי לך.

אופיר אקוניס: הם הגיעו לשיא של כל הזמנים, 100 מיליון שקל.

אופיר אקוניס: עכשיו אני אומר לכם את ה- - -

מיכל בירן: פרופסור אמיתי הייתה מיועדת לקבל החלטות לגבי הסכמי שלום, לגבי - - - זה לא.

מיכל בירן: ועדה מדעית לחלוטין, מה קשור הדעות הפוליטיות שלה.

מיכל בירן: גם כמו שאתה רואה אני גם לא מזדהה עם סרבנות גם לשרת גם בשטחים, למרות שאני חושבת שאנחנו צריכים להיפרד מהפלשתינאים, אבל זה לא ענייני וזה לא עניינך וזה לא קשור ליכולות המקצועיות שלה.

אופיר אקוניס: מסכים לגמרי.

אופיר אקוניס: הנה, תרשמו בפרוטוקול, אכן, תרשמו בפרוטוקול, תצלמו, תתעדו, תקליטו, וברוח הדברים הללו אנחנו נעביר גם הודעתי ליועץ המשפטי לממשלה שאני מיד אתייחס לכך.

אופיר אקוניס: הדבר הזה, שיהיה ברור, חבר הכנסת חנין, לא הייתה עצומה, חברת הכנסת בירן ולוי, שקראה לנסיגה לקווי 4 ביולי 67, זה לא היה מעניין אותי, זאת זכותה הלגיטימית של פרופסור אמיתי לחשוב שפתרון הסכסוך הישראלי ערבי הוא על ידי נסיגה לקווי 4 ביולי, זו לא העמדה שלי כמובן, אבל זו זכותה המלאה.

אופיר אקוניס: אני אעמוד על זכותה בכל פורום להגיד שאלה עמדותיה לגבי פתרון הסכסוך הישראלי או בעניינים חברתיים בכל דבר אחר, לא על העמדה - - -

מיכל בירן: יכולת לדבר איתה.

מיכל בירן: היא אפילו לא זוכרת שהיא חתמה על העצומה הזאת.

מיכל בירן: ניפחת פה עכבר לפיל.

אופיר אקוניס: זה חבל מאוד שהיא לא זוכרת.

אופיר אקוניס: אגב, בתגובה הראשונה היא אמרה לא חתמתי - - -

מיקי לוי: מי גילה את זה אם היא לא זוכרת?

אופיר אקוניס: לא, חבר הכנסת לוי, בתגובה הראשונה שמסרה לאחד העיתונים היא אמרה אני לא חתמתי, היא הכחישה.

אופיר אקוניס: יום למחרת אצל רזי ברקאי היא אמרה תוך כדי בלבול, פשוט הקשבתי לה, אני בניגוד למתנגדיי - - -

דב חנין: אדוני אחר כך אומר שהדיון הוא לא אישי - - -

מיכל בירן: היא לא פוליטיקאית!

אופיר אקוניס: לא, הדיון הוא לא אישי - - -

דב חנין: אל תתייחס לדברים האישיים אם אתה רוצה.

דב חנין: תודה.

אופיר אקוניס: קיבלתי.

אופיר אקוניס: תודה.

אופיר אקוניס: עכשיו אני שואל אותך, ואני עונה בעניין זה לחברת הכנסת בירן, שאלה כמעט פילוסופית אבל גם היא תצטרך כמובן לקבל תשובה מידי היועץ המשפטי לממשלה שהדבר מצוי אצלו.

אופיר אקוניס: האם יעלה על הדעת, אני שואל אתכם, האם יעלה על הדעת שאדם שבמעשיו קרא לעבור במפורש על סעיפים בחוק העונשין העוצרים קריאה לאי ציות פקודה ולסרבנות הוא יקבל בעצם מינוי מטעם מדינת ישראל לייצגה בפורום, ודאי שהוא לא פוליטי, אני מסכים איתך לחלוטין, הפורום הזה איננו פורום פוליטי.

אופיר אקוניס: אבל אני רוצה לסיים כדי לעבור לסקירה שלי כי היא באמת חשובה.

אופיר אקוניס: אני אמנע באמת מלהתייחס לסגנון העלוב והנבוב גם ברשתות החברתיות, גם אצל חלק מן העיתונאים שלא היססו לרדת לרמות האישיות הנמוכות ביותר.

אופיר אקוניס: אני לא זוכר שהיה איזשהו ויכוח, אני לא זוכר שפעם אחת צייצתי או העליתי הודעה או כתבתי הודעה בפורום כלשהו הוא הרציתי בפני סטודנטים, חברת הכנסת בירן, דבר שאני עושה מעת לעת גם לא רק בפורומים של מדע וטכנולוגיה אלא גם בפורומים של מדעי המדינה או חוגים לתקשורת וכדומה, שאי פעם דיברתי אישית על עיתונאי כלשהו מן העיתונאים שפשוט ברמה באמת עלובה אמיתית התייחסו לסוגיה הזאת בעיתוני סוף השבוע.

אופיר אקוניס: אני - - -

מיכל בירן: מה עמדתך על שר שהורשע בפלילים וחוזר להיות שר?

מיכל בירן: עם זה אין לך בעיה.

מיכל בירן: אבל אם זו פרופסור שחתמה על עצומה שבקושי זוכרת את זה זה מבחינתך עילה ל- - -

אופיר אקוניס: אני עניתי לעיתונאי שי גולדן שראיין אותי לפני כחודשיים בדיוק לשאלה זאת ואמרתי שהדבר איננו מקובל עליי.

אופיר אקוניס: אם הייתי יכול להיות זה שמחוקק בעניין זה או שמקבל את ההחלטה אני לא הייתי מקבל החלטה כזאת, אבל זה ודאי דיון אחר.

אופיר אקוניס: בכל מקרה, לרגע זה הוא נבחר ציבור.

אופיר אקוניס: בכל מקרה, חברות וחברי הכנסת, אדוני היושב ראש, אני אמשיך לקיים את מדיניותי המוצלחת, לא רק שאיננה פוגעת באינטרסים של ישראל, מקדמת בעוצמה.

אופיר אקוניס: תשאלו את הדרג המקצועי של משרד החוץ איך היא מקדמת בעוצמה אדירה את האינטרסים של מדינת ישראל ושל כל אזרחי ישראל.

אופיר אקוניס: אנחנו נמשיך לדאוג לכל אזרחי ישראל באשר הם בתנופה שכמותה לא הייתה מאז הקמת המשרד, זאת עובדה ואין מה לעשות, יש עובדות, מאז 1982.

אופיר אקוניס: אני מבקש לסיים, אדוני, ונא הקשב לדבריי.

אופיר אקוניס: אנחנו נגיש, יושבת כאן היועצת המשפטית של משרד המדע, הטכנולוגיה, התרבות והספורט, יש לה הרבה תיקים, כן, אנחנו נגיש בימים הקרובים או בהקדם האפשרי את עמדתנו ליועץ המשפטי לממשלה.

אופיר אקוניס: אני מודיע לחברות וחבריי הכנסת ובתוך זה לכנסת ישראל שאנחנו נקבל ונכבד כל החלטה שיקבל היועץ המשפטי לממשלה.

אופיר אקוניס: כל החלטה שהוא יקבל נקדם אותו ונקבל אותה ונכבד אותה.

אופיר אקוניס: תודה.

אופיר אקוניס: (היו"ר דב חנין)

דב חנין: תודה אדוני, אתה בטח מיד תמשיך לסקירה שלך שאנחנו מאוד נשמח לשמוע אותה, אבל אני בכל זאת רוצה לאפשר התייחסויות קצרות לדברים שאתה אמרת בפתיחת הדיון.

דב חנין: אני רק רוצה לומר לפרוטוקול שהאמירה של אדוני שיש איזושהי עבירה כלשהי בחתימה על עצומה כזאת או אחרת היא אמירה על דעתך.

דב חנין: אין שום קביעה של איזשהו פורום באיזשהו מקום שנעשתה עבירה בחתימה על עצומה כזאת או אחרת.

דב חנין: חוק העונשין בנושא הזה מאוד מאוד ברור.

דב חנין: יש פרשנות של היועץ המשפטי לממשלה מה מהווה עבירה ומה איננו מהווה עבירה.

דב חנין: ולכאורה, אני אומר, העצומה הזו היא הבעת דעה פוליטית שבוודאי לא מקובלת עליך, וזו זכותך המלאה, אבל זו הבעת דעה פוליטית כמו הבעות דעה פוליטיות אחרות, זה איננו מעשה עבירה כלשהו.

דב חנין: ולכן הדברים האלה חשוב מאוד שיובהרו.

אופיר אקוניס: אני מודה לך על ההבהרה.

אופיר אקוניס: אני אחזור ואומר - - - היא לא נפסלה על עמדתה הפוליטית אלא על קריאה לפעולה.

אופיר אקוניס: היא לא נפסלה, חבר הכנסת חנין, ואתה יודע שאני מכבד אותך על אף התהום העמוקה שפעורה בינינו, היא לא נפסלה על כך שהיא חתמה על עצומה כלשהי אלא עצומה שמצוטטת בה.

אופיר אקוניס: אגב, היא גם חוזרת על זה בראיונות השבוע לעיתון הארץ או במאמר לעיתון הארץ וגם בראיונות לכלי התקשורת שסיומה, חברת הכנסת בירן, אנחנו קוראים לקהילת האוניברסיטה, כלומר לכל קהילת האוניברסיטה הם קוראים כאיזה גוף אחד, אולי בקהילת האוניברסיטה בישראל יש פרומיל, פרומיל של מדענים או של אנשי אקדמיה שאינם חושבים כמו החתומים על העצומה הזאת ואינם מקבלים את הסרבנות.

אופיר אקוניס: והעצומה אומרת, חבר הכנסת חנין- - -

מיכל בירן: אתה אומר שזה לא פוליטי ואתה חוזר לטיעונים הכי פוליטיים שיש.

אופיר אקוניס: לא זה לא פוליטי בכלל.

אופיר אקוניס: על קהילת האוניברסיטה לתמוך בסרבנים.

אופיר אקוניס: כלומר, לתמוך בסרבנות.

דב חנין: הקריאה לתמוך בסרבנים איננה עבירה.

דב חנין: איננה עבירה וזו עמדתו של היועץ המשפטי לממשלה שנקבעה כבר כמה וכמה פעמים.

דב חנין: זו עמדה פוליטית, זכותך להתנגד לה.

דב חנין: זו איננה עבירה.

דב חנין: קריאה לתמוך בסרבנים איננה עבירה.

אופיר אקוניס: אני איתך בעניין, למען הציבור שידע, אני לא יודע מי מודיע מפה, אני הודעתי בצורה מפורשת שאיננה משתמעת לשתי פנים שאנחנו נעביר את עמדתנו בזמן הקרוב ליועץ המשפטי.

אופיר אקוניס: זאת תהיה כמובן עמדתי, ליועץ המשפטי לממשלה ואנחנו נכבד ונקבל כל הכרעה שלו בעניין זה.

אופיר אקוניס: ומבחינתי הכרעתו תסגור את הפרשייה הזאת לכאן ולכאן, אינני יודעת.

דב חנין: תודה לך אדוני השר.

דב חנין: פרופסור נילי כהן, נשיאת האקדמיה הלאומית למדעים, ברוכה הבאה גברתי לדיון הזה, אנחנו נשמח לשמוע את דברייך בנושא הזה כי אחר כך אנחנו עוד נקיים דיון על הסקירה של השר.

דב חנין: בבקשה.

נילי כהן: ברוכים הנמצאים.

נילי כהן: אני תמיד שמחה להגיע לוועדה.

נילי כהן: אני חייבת לציין בראשית הדברים שיש לנו שיתוף פעולה פורה עם משרד המדע וקורה שלפעמים יש חילוקי דעות.

נילי כהן: אני מסכימה שהשיח צריך להיות מכובד ומכבד.

נילי כהן: והעמדה של האקדמיה התייחסה לגופו של עניין.

נילי כהן: ולגופו של עניין הכרעות מדעיות צריכות להיחתך רק על פי קריטריונים מדעיים, קריטריונים של מצוינות מדעית.

נילי כהן: נאמר כאן שהמינוי הוא מטעם מדינת ישראל, אבל זה מינוי מדעי, ולכן השיקול שמינוי מדעי צריך להיות מוכרע על סמך שיקולי מצוינות מדעית הוא השיקול שמכריע גם כאן.

נילי כהן: לצערנו מדינת ישראל מפולגת.

נילי כהן: יש סרבנות כזו אבל יש סרבנות גם מימין.

נילי כהן: וכשאנחנו מדברים על הכרעות מדעיות אז אסור לנו לפשפש לא בסרבנים מפה ולא בסרבנים מפה אלא באמת לשקול שיקולים נקיים של הכישורים המדעיים.

נילי כהן: נאמר גם שהעמדה חורגת מעמדה פוליטית אז אני משפטנית, תחום ההתמחות שלי הוא משפט אזרחי, לא משפט פלילי, אבל נדמה לי שאין מדובר כאן בעבירה אלא בהבעת עמדה פוליטית שאני יכולה להגיד שאני לא שותפה לה, אבל זו עמדה פוליטית.

נילי כהן: אז אני מצטערת, בעינינו זאת הייתה טעות, אנחנו הוצאנו גילוי דעת שדיבר על הבעיה בקצרה ואני מקווה שהיא לא תשתמש בה.

אופיר אקוניס: תודה.

אופיר אקוניס: אני חייב להגיד שאני מתקנא ברמת השיח הזו כי דבר כזה לא היה, גם לא גברתי חברת הכנסת בירן בהודעה השקרית של מפלגת העבודה בשבוע שעבר נגדי בפוסט בפייסבוק, ואני אבדוק עוד מה אני יכול לעשות נגד השקר שהופץ שם.

אופיר אקוניס: וגם על ידי הטוק

אופיר אקוניס: בקיסטים, בעיקר של עיתון הארץ, העיתון לאנשים חושבים - - -

מיכל בירן: מה השקר?

אופיר אקוניס: שהיא נפסלה על סמך העמדה.

אופיר אקוניס: וזה לא נכון, כפי שאמרתי פעם אחר פעם - - -

דב חנין: על זה יש ויכוח.

דב חנין: זה הויכוח.

אופיר אקוניס: בסדר גמור - - -

מיכל בירן: כשאתה אומר שקר בלי להגיד מה זה עלול בטעות להטעות את הקהל.

אופיר אקוניס: יש שם טקסט ארוך מאוד ואני - - - אבל בסדר, זה לא את אחראית, את לא יושבת ראש המפלגה, אנחנו נטפל בזה - - -

מיכל בירן: בסדר, אני עומדת מאחורי הדבר- - -

אופיר אקוניס: מאה אחוז, בסדר, יפה מאוד שאת - - -זה אגב יפה, שאדם עומד מאחורי מפלגתו זה לא דבר של מה בכך.

אופיר אקוניס: גם דב יודע וגם את יודעת שאני מאוד מעריך בחיים הפוליטיים.

אופיר אקוניס: אני רק רוצה להגיד לדבריה של נילי שהלוואי וסגנון הדברים של נילי, לא התוכן הרי שכבר הסכמנו שלא להסכים בשתי שיחות טלפון או בשלוש שיחות, אינני זוכר, וכמובן המכתב הגיע אליי בצורה מכבדת ומכובדת, דבר שלא היה לא ברשתות החברתיות, לא על ידי עיתונאים ולא על ידי הטוק

אופיר אקוניס: בקיסטים שרובם כתבו בעיתון לאנשים חושבים, הייתי מציע באמת לרכך קצת את רמת השיח והתיעוב שלא משפיע לטובה, דב, אדוני היושב ראש, כרגע, על רמת השיח הציבורי במדינת ישראל.

דב חנין: תודה לך אדוני השר.

דב חנין: פרופסור כהן אני רוצה שתתייחסי לסוגיה נוספת שמטרידה אותנו בוועדה הזו.

דב חנין: אנחנו מכירים את המורכבות שיש בשיתופי פעולה בינלאומיים, איתנו, עם מדינת ישראל בנושא המדע.

דב חנין: א' איך נראית הסוגיה הזו, האם אתם יכולים לתאר בפנינו בקצרה את המורכבות הזאת והאם הערכה שהחלטות אצלנו בתחום המדעי מושפעות משיקולים פוליטיים עלולות להשפיע על יכולות שיתופי הפעולה הבינלאומיים שלנו בתחומי מדע.

נילי כהן: בגילוי הדעת שהוצאנו אנחנו הבענו דאגה למעמדה המדעי של מדינת ישראל בעולם.

נילי כהן: זאת אומרת, אנחנו - - - כן, מהכריכה של שיקול פוליטי בשאלה אם למנות או לא למנות אדם אז בעינינו התשובה ברורה מאליה וכפי שאמרתי, אני מקווה שתופעות כאלה לא תישנינה כי ברור שיש כאן פוטנציאל של נזק לקשריה המדעיים של ישראל עם העולם כולו.

אופיר אקוניס: אני חייב להגיד לכם שכמי שנוהג שלא לערבב את ענייני ועדות הכנסת עם הממשלה זה שיקולים של הרשות המחוקקת ולא של הרשות המבצעת.

אופיר אקוניס: (היו"ר אורי מקלב)

אורי מקלב: אני קודם כל צריך להתנצל מאוד מכוון במקביל בחדר כמעט מקביל לפה דנים עכשיו בחוק הלאום ויש הסתייגויות ויש רוויזיות וזה דברים שלא תוכננו - - - ואין לי שם מחליף כולם עסוקים במקום אחר.

אורי מקלב: אז אני ברשותך, אדוני השר, אני רק אם תצטרך, אני גם סומך על דב חנין, שיש לי הרבה ניסיון טוב, יש הרבה שיתוף פעולה.

אורי מקלב: אנחנו עשינו את זה גם בתקשורת.

אורי מקלב: בשיתוף פעולה אנחנו עובדים.

אורי מקלב: כשהוא ממלא את מקומי הוא לא רק הגורם הפיזי הוא גם המחשבתי בעניין הזה - - - בחלק הזה הוא יודע גם מחשבותיי, אני חושב גם אמת, בסך הכל דיון כזה שאולי מחליטים דברים אחרים אני מקווה שזה לא חס וחלילה - - -

אופיר אקוניס: אתם סוברינים להחליט, אני הייתי יו"ר ועדה, אני ידעתי לקבל כמה החלטות, לא פגעו באינטרסים של מדינת ישראל.

אורי מקלב: ההחלטה הכי אמיצה שלך זה שאתה נותן עכשיו לדב להיות היושב ראש.

דב חנין: הוא לא נותן.

דב חנין: אין לו ברירות - - -

אופיר אקוניס: בדיוק ככה.

אופיר אקוניס: אמרתי לך - - -

מיכל בירן: זה לא מפריע לו, גם דב יהיה על - - - של הפריימריז.

מיכל בירן: (היו"ר דב חנין)

דב חנין: תודה.

דב חנין: חברים, אני רוצה לאפשר סבב מאוד קצר של התייחסויות לנושא הזה לפני שאנחנו נעבור לסקירתו של השר.

דב חנין: אנחנו נעשה, כפי שמקובל כאן, חבר כנסת ואורח, אבל ממש התייחסויות קצרות.

דב חנין: אני חושב שהתמונה העובדתית הוצגה כאן וכל הזוויות שלה.

דב חנין: מיכל את רוצה לפתוח?

מיכל בירן: כן.

מיכל בירן: ללהבה אני אתייחס בהמשך כי גם זה - - -

אופיר אקוניס: חשוב שתהיי פה בזמן הדיון על להבה.

מיכל בירן: אז אולי אני אגיד מילה כי אני מדלגת בין הדיון לבין היועצים המשפטיים בעבודה ורווחה.

מיכל בירן: אז שתי נקודות קצרות: אחת, אני חושבת שכל הטיעונים וכל מה שהצגת רק מתיישב עם זה שזה היה פוליטי לחלוטין.

מיכל בירן: שאני יודעת שאין לך כוונה לגרום נזק למדינת ישראל ואתה מסור לעניין, אבל בכל זאת המעשים שלך, דיברת לא על עמדה, על מעשים, המעשים שלך, העובדה שפסלת את פרופסור אמיתי על הטיעון הזה גורמת נזק למדינת ישראל ואני מבקשת שלא תשתמש בסמכות שלך הזאת בעתיד כי נראה לי שאתה באת לברך ותצא מקלל.

מיכל בירן: בנוגע ללהבה, שאתה יודע שאני, ויש פה גם חברי מיקי לוי - - -

אופיר אקוניס: אני חושב שאת הנציגה הבולטת ביותר בעניין הזה ואני שיבחתי אותך על הפעילות הפרלמנטארית שלך בעניין הזה.

מיכל בירן: תודה רבה.

מיכל בירן: אני חושבת שהפרויקט הזה הוא חשוב מאוד.

מיכל בירן: אני יודעת שאתה בגדול איתנו, אבל בשטח נראה שמציקים עכשיו לעובדי להבה אחרי שבית המשפט קבע שהם עובדי מדינה עברו לשיטה חדשה של הצקות, כולל ביקורי פתע, שאני בעד ביקורי פתע, אבל אני חושבת שאי אפשר שלא לקבל את התחושה שהדרך שבה בחר המשרד היא להציק להם עד שהם יתפטרו.

מיכל בירן: ואני חושבת שהדבר הזה- - -

אופיר אקוניס: ממש לא.

אופיר אקוניס: חברת הכנסת בירן אני ממש לא רציתי להעיר בקריאת ביניים, אני דוחה את ההאשמה הזאת בכל תוקף.

אופיר אקוניס: נהפוך הוא, בדיון בלשכתי אני הכתבתי, היועצת המשפטית פה, את עמדת משרד המדע לגבי הפסיקה של בית הדין לעבודה.

אופיר אקוניס: משרד המדע מכבד את הפסיקה של בית המשפט ומעביר את המשך הטיפול למשרד האוצר ונציבות שירות המדינה.

אופיר אקוניס: אם יש פה מישהו מהנציבות או מהחשב הכללי, אדוני היושב ראש, אם לא, גברתי המנהלת, נא לקרוא להם לוועדת הכנסת לדווח איפה הדברים התקדמו.

אופיר אקוניס: אנחנו - - -

מיכל בירן: אשמח מאוד, אבל גם אבקש ממך להיכנס לעובי הקורה ולבדוק - - -

קריאה: זה לא קשור - - - האוצר.

אופיר אקוניס: זה קשור, לא - - -

קריאה: לאגף תקציבים, לא לאגף- - -

אופיר אקוניס: לאגף תקציבים, למי ש- - - בסדר.

אופיר אקוניס: לא, החשב הכללי זה עניין אחר.

אופיר אקוניס: אבל אם תרצה, כמובן, תתייחס.

מיכל בירן: אני מבקשת ממך בנוסך להיכנס לעובי הקורה לגבי ההתנהלות בשטח.

מיכל בירן: אני חושבת שאנשים לא הוזים ולא על זה, יש להם תחושות שנובעות מהתנהלות אנשי משרדך בשטח ואבקש ממך להתעמק בזה.

אופיר אקוניס: קיבלתי, אנחנו נעשה את זה.

אופיר אקוניס: גם פה וגם בהמשך.

דב חנין: אני אתן לך להתייחס בסיכום הסבב הזה.

דב חנין: אנחנו קיבלנו פה הרבה מאוד מכתבים, ואני ממש לא אצליח במסגרת הזמן שיש לנו וגם כדי לאפשר לשר להציג את דבריו ואת הסקירה שלו לתת לכולם לדבר.

דב חנין: אבל אני רואה פה ניירות מאוניברסיטת תל אביב, מהאוניברסיטה העברית, נשיאי האוניברסיטאות, אוניברסיטת תל אביב, האוניברסיטה העברית, סגל בכיר, סגלים של אוניברסיטאות וכדומה.

דב חנין: האם מישהו מהפונים האלה שנמצא כאן בדיון, האוניברסיטה העברית, אוניברסיטת תל אביב - - -

קריאה: אוניברסיטת אריאל אדוני.

דב חנין: תיכף אדוני.

דב חנין: אדוני, מאיפה אתה?

גיא קינדלר: פרופסור מהאוניברסיטה העברית.

גיא קינדלר: אני מחזיק כאן עצומה שחתומים עליה 1300 אנשי סגל, לא טוקבקיסטים ולא מגיבים בפייסבוק, 1300 אנשים - - -

אופיר אקוניס: תביא לי, אני אקרא.

גיא קינדלר: אני אשמח.

אופיר אקוניס: תודה.

דב חנין: אדוני, בוא תציג לנו את העמדה שלכם.

גיא קינדלר: וביניהם 12 זוכי פרסי ישראל, זוכי פרסי נובל, חברים בוועדת הקרן הגרמנית הישראלית לשעבר ועוד ועוד.

גיא קינדלר: והם חושבים שהצעד שלך הוא פגיעה חמורה במדע הישראלי ובחוסן שלו וביכולת שלנו להגן על המדע הישראלי בפני חרם אקדמי בעולם.

גיא קינדלר: מרגע שייוודע שמינויים מדעיים נקבעים על פי שיקולים פוליטיים אצלנו זה פשוט מחסל את המוניטין של המדע הישראלי.

גיא קינדלר: שלא לדבר שמניעה של עבודה מאנשים בגלל דעות שהם הביעו באיזה עצומה לפני 13 שנים זה משהו שמחזיר אותנו לתקופות חשוכות בהיסטוריה הישראלית - - -

אופיר אקוניס: בעניין זה אני מזדהה איתך לחלוטין, אני חייב להודות, שלמדנו מן ההיסטוריה שהדבר הזה הוא פסול והוא חמור ולדאבון הלב ב-29 שנות קיום הראשונות של המדינה זה היה, לצערי, ובעניין זה אני מסכים איתך.

אופיר אקוניס: אגב, פה זה לא עניין של עבודה, לא נמנעה עבודתה, אבל ודאי תהיינה התייחסויות נוספות.

אופיר אקוניס: בכל מקרה, אני קורא.

גיא קינדלר: ואני חושב שאף אחד לא רוצה לחזור לשם וטיפול עם דעות שהן מחוץ לתחום הלגיטימי אפשר לטפל בהן דרך המערכת המשפטית.

גיא קינדלר: הדרך הנכונה היא לא שכל אחד שיש בידו סמכות לעשות מינויים יעשה את השיקולים האלה.

גיא קינדלר: לכן אנחנו מבקשים מכבודך, כבוד השר, לחזור בך מההחלטה ולהחזיר את פרופסור אמיתי לוועדה.

דב חנין: תודה.

דב חנין: חבר הכנסת לוי ואחר כך עורך דין צל.

מיכל בירן: היא לא סירבה.

דב חנין: חבר הכנסת לוי?

מיקי לוי: אני פה בעיקר בשביל להבה שהיא בבת עיני.

מיקי לוי: נקלעתי ככה לעניין הזה - - -

דב חנין: אז כיוון שחברת הכנסת בירן כבר התייחסה לעניין להבה בוא תתייחס גם אתה.

מיקי לוי: אז גם ביקשתי שיתנו למנכ"לית להבה- - - ענייני בשני נושאים: אחד זה העובדים שהולכים להיפגע.

מיקי לוי: עזבו, משהו פה לא בסדר עם העובדים ואני מבקש ממך, אדוני השר, להיכנס לעובי הקורה.

מיקי לוי: דבר שני, חסרים מרצים.

מיקי לוי: ואני אגיד לך מה- - -

אופיר אקוניס: מדריכים.

מיקי לוי: מדריכים.

מיקי לוי: כשאני הייתי באוצר אני טיפלתי בהם באופן אישי, הם היו שייכים לאוצר וכשעזבתי זה ירד ובאיזשהו שלב זה עבר אליכם ושמחתי כי שמעתי את המנכ"ל שלך בפעם הקודמת נותן הרצאה מכאן עד להודעה חדשה - - -

אופיר אקוניס: הוא תיכף ייתן הרצאה מעודכנת.

מיקי לוי: אבל אני מלכד חומרים בידיעות בדיוק כפי שהיה תפקידי הקודם, מודיעין, ואני מאוד מודאג ממה שקורה.

מיקי לוי: אני שומע שרמת המדריכים אינה סבירה, אני רואה שהתכנים אינם סבירים ודווקא במקומות ששם טיפלתי, במגזר החרדי, שחשוב לי מאוד שהתכנית הזו לא רק תישאר אלא היא תצמח ותפתח עוד תקנים כדי לאפשר איזשהו עתיד אחר לאותם קהלים, דווקא שם זה הולך ומקבל איזה הצטמצמות.

מיקי לוי: אני לא עושה כאן ועדת חקירה.

מיקי לוי: אני מבקש ממך, מתחנן אליך, תיכנס לעובי הקורה.

מיקי לוי: גם נושא העובדים וגם נושא התכנית והרחבת הפרויקט הכל כך חשוב הזה למדינת ישראל.

מיקי לוי: אגב, ערבים - - -

אופיר אקוניס: ערבים, חרדים בכל הארץ - - -

דב חנין: שנייה, אופיר, אני אתן לך תיכף להתייחס.

דב חנין: עוד שניים-שלושה יתייחסו ללהבה, נסגור מעגל כי אחרת אנחנו לא נתקדם.

אופיר אקוניס: אני גם רוצה לסקור את פעילותה כדי להפריך את הטענה שאני פוגע באינטרסים של המדינה.

אופיר אקוניס: אני חייב להודות שהיה משפט אדיר, בציניות, לפרוטוקול.

דב חנין: אוקיי, תודה, דבריך נרשמו שזה היה משפט אדיר.

אופיר אקוניס: בציניות.

דב חנין: בכל מקרה, מנכ"לית להבה נמצאת כאן?

דב חנין: מי מייצגת את המסגרת הזאת?

דב חנין: בבקשה, גברתי, תציגי את עצמך.

דפנה ליפשיץ: אני מנכ"לית של עמותת תפוח, עמותה שעובדת בשיתוף פעולה רחב עם משרד המדע.

דפנה ליפשיץ: ואני רוצה לדבר דווקא על המכרז האחרון שהיה להרחבת פרויקט להבה.

דפנה ליפשיץ: לשים על השולחן את עוגמת הנפש הגדולה שלנו, של שחקנים, גם מחשבה טובה כאן נמצאת ושחקנים נוספים.

דפנה ליפשיץ: זאת הייתה הזדמנות נפלאה להביא לאזרחי ישראל את הבשורה של סטרט אפ ניישן לכולם.

דפנה ליפשיץ: עבדנו הרבה מאוד ארגונים כדי להביא את הטכנולוגיה הכי חדשה והפדגוגיה הכי חדשה.

דפנה ליפשיץ: במדד האיכות עמותת תפוח זכתה ל-100.

דפנה ליפשיץ: לצערי החברה שהגישה את המכרז, ויש היום תלונות לגבי איכות ההדרכה שלה, אני לא מכירה את זה לעומק באופן אישי, אני רק יודעת מה אפשר היום ללמד צעירים בפריפריה - - -

מיקי לוי: היא הציעה את הסכום הכי נמוך, מה לעשות.

דפנה ליפשיץ: אני חושבת שהמכרז הזה לא צריך - - - זה לא מכרז לשמשיות בחוף היום, זה מכרז של איכות, של חינוך, של תקווה אמיתית והייתי שמחה שהמכרז היה באמת ברמת האיכות נחשב אחרת.

דפנה ליפשיץ: אם תקראו את הפרוטוקולים, ואני סמוכה ובטוחה כי יש לכם צוות נהדר שעובד במשרד ואני מכירה אותו אישית.

דפנה ליפשיץ: כשחברה זוכה במכרז כזה והיא לא יודעת בראיון העבודה שלה מה זה מוקינג והיא אמורה להוביל את הבשורה במוקינג, זה כבר Yesterday news פחות או יותר אז אזרחי ישראל בבעיה.

דפנה ליפשיץ: הייתי שמחה לעזור לכם למצוא כל דרך שהיא להגדיל ולהרחיב את הפרויקט הזה עם ארגונים שזה ה-mission statement שלהם, שקמים ועושים את זה 18 שנה ברציפות.

דפנה ליפשיץ: זו כל בקשתי.

דפנה ליפשיץ: המכרז הזה, אני מאוד מקווה שתמצאו דרך או לפתוח אותו או לשקול אותו מחדש, אבל הוא לא מביא את הבשורה לאזרחי ישראל.

דפנה ליפשיץ: וכולנו כאן, כל מי שכאן, יהיה מוכן לעשות שיתוף פעולה כדי לעשות את השינוי הזה לטובה.

מיקי לוי: אדוני השר - - - להגיד את זה - - - לדבר סרה באף אחד, משהו לא דופק שם.

מיקי לוי: אני אומר לכם, תמנו צוות שיבחן את זה, משהו לא עובד.

מיקי לוי: זה חבל, זה פרויקט אדיר.

מיקי לוי: בבקשה.

דב חנין: אני רוצה- - - אני מיד אתן לך לענות.

דב חנין: אני רק רוצה להוסיף את קולי לדאגה שיש כאן מסביב לשולחן בנושא של להבה.

דב חנין: אני חושב שזה אכן פרויקט עם הרבה מאוד פוטנציאל, עם הרבה מאוד הבטחה ואנחנו חוששים שמשהו ברכבת הזו קרה והיא ירדה מהפסים.

דב חנין: אנחנו נשמח לשמוע שזה לא המצב.

דב חנין: בבקשה אדוני המנכ"ל.

אופיר אקוניס: אני רק רגע, לפני שהמנכ"ל יענה, בשני משפטים, כיוון שמיקי הזכיר את שנת 2014 שבה הוא שימש בהצלחה רבה מאוד סגן שר במשרד האוצר ואני במקביל הייתי סגן שר במשרד ראש הממשלה שקידם את מחשב לכל ילד ובשנה וחצי, דב, חולקו 17,000 מחשבים ומחשבי לוח, זה מיזם שנשאר במשרד ראש הממשלה ולצערי לא בא איתי למשרד המדע.

אופיר אקוניס: זה היה.

אופיר אקוניס: ואז, הייתה איזושהי, אני חושב שעד היום, חבר הכנסת לוי, ישנה השפעה לדרך, לצורה, שבה הפרויקט הזה הועבר בין משרד האוצר דאז בראשות חבר הכנסת לפיד למשרד המדע בראשות ידידי, אני מוכרח להודות, חבר הכנסת פרי, חבר הכנסת לשעבר.

אופיר אקוניס: ודיברנו בזה רבות גם.

אופיר אקוניס: וזאת הייתה בעצם אחת הבעיות שהתחילה, דב, אם אפשר, אדוני היושב ראש, להשתמש במונח שלך, הרכבת שירדה מן הפסים, שם אולי החלה באמת איזושהי, החלה שיבוש בתנועת הרכבות, אם תרצה.

אופיר אקוניס: אבל אני אבקש מהמנכ"ל - - - אני, אגב, שותף לחלק מן הדברים שלכם, אני לא - - -

פרץ וזאן: קודם כל, תודה רבה על ההתייחסויות.

פרץ וזאן: ראשית, לעמותת תפוח, יש פה שתי שאלות שונות.

פרץ וזאן: אז מה שקורה היום בשטח, מה שקרוי להבה, דבר שני זה המכרז החדש, אני אתייחס לשני הנושאים הללו.

פרץ וזאן: ראשית לגבי להבה הקיימת – אז אמר פה חבר הכנסת לוי, ואכן התכנית הזאת הועברה ממשרד האוצר למשרד המדע ולטעמי בצדק הועברה למשרד המדע.

פרץ וזאן: אבל במהלך ההעברה הייתה בעיה אקוטית אחת שהיא נושא השליטה בגיוס כוח האדם.

פרץ וזאן: השליטה בגיוס כוח האדם, לצערי הרב, הייתה ועודנה, נכון לרגע זה, נכון להיום, במכרז הזה היא תחת משרד האוצר ותחת החשב הכללי.

פרץ וזאן: שהם יגיעו למסקנה מכוון שלא מדובר במכרז של מחשוב אלא מכרז של הדרכה, ולכן הם מעוניינים שלא לגייס עבור המכרז הזה, של להבה, לגייס כוח אדם.

פרץ וזאן: אנחנו נמצאים, לצערי הרב אני אומר את זה, מאז שאני בתפקיד, ועוד הרבה גם לפני, אבל מאז שאני בתפקיד במלחמה, במירכאות כמובן, בלתי פוסקת עם משרד האוצר, עם החשב הכללי ובתמיכה רבה של ועדת המדע, בתמיכה רבה של חבר הכנסת מיקי לוי, בתמיכה רבה של חברת הכנסת בירן, בתמיכה רבה של השר לשעבר, שר המדע לשעבר שקיבל את הפרויקט בתקופתו, יעקב פרי, על מנת לאפשר גיוס כוח האדם.

פרץ וזאן: הגענו למשא ומתן עם החשב הכללי שבו כבר אושרו לנו גיוס של 20 עובדים חדשים.

פרץ וזאן: ופסק הדין שכולנו, בעצם מרגע שאני במשרד ועוד לפני כן, הוגשה תביעה על ידי עובדי להבה, גם את זה צריך לומר, ולאחרונה בית הדין לעבודה בירושלים הכיר בהם כעובדי מדינה.

פרץ וזאן: הדבר הזה הרחיק עוד יותר את המאמצים שלנו לגייס את העובדים החדשים.

פרץ וזאן: ולכן אנחנו נמצאים עכשיו בצומת שבה צריך לקבל החלטות.

פרץ וזאן: קודם כל השר אמר את זה כאן, ואכן כן, קיבל החלטה על פי פסק הדין.

פרץ וזאן: אנחנו מכבדים את החלטת פסק הדין וההחלטה שהתקבלה הינה לממש את החלטת פסק הדין ולגייס את העובדים.

פרץ וזאן: לגייס זה צבא, אבל איך אומרים, לרתום אותם ולהעסיק אותם כעובדי מדינה לכל דבר ועניין.

פרץ וזאן: אני כבר קיימתי דיון עם משרד האוצר, עם החשב הכללי, עם משרד האוצר אגף התקציבים, עם נציבות שירות המדינה, בהם אנחנו הנחינו לקיים משא ומתן מתוך מגמה לממש את פסק הדין הזה שניתן על ידי בית הדין.

פרץ וזאן: אז זה לגבי המכרז הישן.

פרץ וזאן: עכשיו לגבי המכרז החדש- - -

מיכל בירן: איפה זה עומד רק ה- - -

פרץ וזאן: כרגע זה עומד שלפני שבוע התקיים דיון אחרי פסק הדין שבו הנחיתי את גורמי המשרד על פי הנחיית השר, כפי שנאמר כאן, ובצדק, אנחנו צריכים לכבד את החלטת פסק הדין ולקלוט את העובדים שבית הדין קבע שעלינו לקלוט אותם כעובדי מדינה.

מיכל בירן: השאלה היחידה אם יש לכם את המשאבים או שמשרד האוצר עוד עוצר את זה.

פרץ וזאן: שאלה מצוינת.

פרץ וזאן: המשאבים, כידוע, נמצאים בידי אגף משרד האוצר ואנחנו דרשנו משאבים עבור התקנים הללו והנושא הזה כרגע נמצא בבדיקה בין שלושת המשרדים האלה, אני אומר את זה כאן.

פרץ וזאן: שלושת הגופים זה נציבות שירות המדינה, משרד האוצר ומשרד המדע.

פרץ וזאן: לגבי המכרז החדש ראשית אני רוצה לומר לעמותת תפוח ולמנכ"לית של עמותת תפוח שנמצאת כאן שהם עושים עבודה מדהימה.

פרץ וזאן: אנחנו נתקלים איתם בהרבה מאוד פרויקטים ובהרבה מאוד צמתים משותפים של עשייה.

פרץ וזאן: אני רוצה לומר שהעבודה שאתם עושים היא עבודה מדהימה.

פרץ וזאן: המכרז שיצא לקח בחשבון את כל האלמנטים שכל המכרזים לוקחים בחשבון ובין היתר זה תנאי סף, זה עלות הפעילות של הספק.

פרץ וזאן: ובסוף, מה לעשות, זה גם המחיר.

פרץ וזאן: ובסוף, לעתים כשתנאי הסף, כלומר תנאי האיכות עוברים את ועדת המכרזים, כלומר הוא עומד בתנאי האיכות כפי שנקבע על ידי ועדת המכרזים יש בסוף גם משקל למחיר.

פרץ וזאן: והמשקל למחיר הזה של הספק הספציפי הזה, שאני לא רוצה להיכנס לעומק המכרז, אני יכול רק לומר שאנחנו בשקיפות מלאה כלפי המכרז הזה, מוכנים להציג את כל הנתונים והצגנו את כל הנתונים וענינו לכלל הוועדות בתחום הזה.

פרץ וזאן: כל מי שדרש נתונים ומי שידרוש נתונים בעתיד יקבל אותם בשקיפות מלאה.

פרץ וזאן: המכרז הזה בוצע על פי נהלי המכרזים והחברה זכתה על פי חוק.

פרץ וזאן: היה גם ערעור בבית הדין שבסוף החברה הזאת, קיבלנו הנחייה רק לאחרונה להמשיך את הפעילות ולהתקדם עם המכרז הזה.

פרץ וזאן: ואנחנו מתקדמים עם המכרז הזה כי המטרה של המשרד כפי שאמר אותה השר היא להרחיב את הפעילות בתחום צמצום הפער הדיגיטאלי בכל רחבי הארץ ולא הייתה לנו שום דרך לעשות את זה ללא המכרז החדש שמאפשר לנו להרחיב את אותה פעילות בכל רחבי הארץ.

פרץ וזאן: ועל מה אנחנו מדברים בסופו של דבר – אנחנו מדברים על הפריפריה, אנחנו מדברים להגיע לכל מקום ומקום שבו ניתן להנגיש את האוריינות הדיגיטאלית לאוכלוסייה שזקוקה לפעילות הזאת, זקוקה לידע הזה, לצורך התפקוד היום יומי שלה.

פרץ וזאן: ואני כבר לא מדבר על להיות מהנדסים או להיות בעלי תארים, אני מדבר לצורך התפקוד היום יומי היום.

פרץ וזאן: ברור שלא ניתן היום לתפקד ללא ידע בסיסי בתחום האוריינות הדיגיטאלית.

פרץ וזאן: אתה לא מתכוון לחיות במדינה בלי שיש לך את הידע הבסיסי הזה וזה מה שמשרד המדע עושה, הוא משקיע בזה משאבים רבים.

פרץ וזאן: ואני משוכנע שלאחר פתיחת המכרז ולאחר קביעת הנקודות שבהם יפתחו אותם מרכזים אנחנו נראה פעילות טובה מאוד.

פרץ וזאן: ובמידה ולא, יש גם סנקציות, יש לנו דרכים איך לעשות - - -

דב חנין: תודה רבה.

אופיר אקוניס: רק אדוני היושב ראש, רק משפט אחד ממש קצר לפני התייחסות החשב הכללי.

אופיר אקוניס: לפני שהמנכ"ל הנוכחי החל בכהונתו קודמו בתפקיד, עידו שריר, היה אצלי בישיבה, ממש בחודש הראשון נדמה לי לכהונתי כשר מדע יחד עם נתנאל מאזה שלא נמצא כאן, ראש מדע וקהילה, והמדיניות הייתה ברורה ולא השתנתה מאז בפסיק לגבי המכרזים ולגבי להבה.

אופיר אקוניס: פתיחה של מרכזים נוספים שלא על חשבון 30 המרכזים הקיימים או פגיעה כלשהי, חברת הכנסת בירן, בהם ובפעילותם- - -

מיכל בירן: עצם זה שזה מופרט זה פוגע.

מיכל בירן: שבחרתם להוסיף את השלב השני בצורה מופרטת.

מיכל בירן: עם כל העמותות, סליחה, אני מאמינה שהמדינה צריכה לעשות את זה.

פרץ וזאן: יש לי עוד שתי הערות שבעיניי הן הערות שאני צריך להתייחס אליהן זה הנושא של להציק לעובדי להבה.

פרץ וזאן: אם יש תופעה נקודתית כזאת אני אשמח לדעת אותה ואני אשמח שיידעו אותי באופן אישי אם יש עובד שחש שמציקים לו - -

מיכל בירן: אני אדאג לזה שיידעו אותך.

פרץ וזאן: - - שמפריעים לו.

פרץ וזאן: אנחנו להיפך, אנחנו מנסים הכל על מנת לעשות.

פרץ וזאן: גם ככה יש לנו בעיית כוח אדם כפי שניתן להבין, אז בוודאי שלעובדים הקיימים אנחנו מעודדים אותם, מנסים להמשיך ולקדם את הפעילות בצורה חיובית בעניין הזה.

פרץ וזאן: ודבר אחרון – במכרז החדש תהיה לנו גם אפשרות להפעיל ניידות שיוכלו להגיע גם לנקודות בודדות ברחבי הארץ ומקומות מרוחקים שאין בהם הצדקה להקים מקום אחד קבוע.

דב חנין: תודה.

דב חנין: גברת שני, סגנית החשכ"ל, בבקשה גברתי.

דב חנין: מה יש לכם לתרום לדיון הזה?

חגית שני: אין לי מה להוסיף מעבר לדברים שכבר נאמרו אבל הנושא של להבה הוצג לפתחו של החשב הכללי כבר בעבר ונעשו מספר דיונים בין מנכ"ל המשרד וקודמי בתפקיד בנושא הזה ואנחנו ניסינו לקדם את הפתרונות.

חגית שני: כרגע הפתרון המוצע הוא באמת כפי שאמר מנכ"ל המשרד בנושא של המכרז החדש.

חגית שני: אין ספק שהוראת פסק הדין שהתקבלה לפני כשבועיים קצת משנה את המציאות ומנסים למצוא לזה פתרונות משפטיים והנושא הזה גם הוצף על ידי מנכ"ל המשרד לפתחו של אגף התקציבים.

חגית שני: אבל המכרז הוא למעשה הפתרון שהציע גם החשב הכללי - - -

מיכל בירן: מה זה אומר?

מיכל בירן: שאתם מתכוונים לייבש- - - ממה שאני מבינה, אם אני מבינה אותך נכון, את אומרת שמבחינת

מיכל בירן: כם הפתרון היחיד הוא רק בעזרת המכרז החדש ולמרכזים הקיימים אתם לא מתכוונים לאשר תקנים.

מיכל בירן: הבנתי נכון?

חגית שני: אישור התקנים הוא לא בסמכות החשב הכללי, אישור התקנים הוא בסמכות אגף התקציבים.

דב חנין: טוב.

דב חנין: גברתי רצתה להעיר משהו בעניין הזה.

אורנית בן ישר: אני מנכ"לית עמותת מחשבה טובה.

אורנית בן ישר: אני א' מחזקת מאוד את דבריה של דפנה.

אורנית בן ישר: אנחנו גם מאוד מאוד שמחים על כל אינטראקציה וכל עשייה משותפת עם המשרד ובאמת רצינו שהמכרז החדש יביא את הבשורה כשכולנו, אני חושבת, בחדר הזה, רצינו.

אורנית בן ישר: דיברת עכשיו על ניידות – מחשבה טובה מפעילה ניידות כבר הרבה מאוד שנים.

אורנית בן ישר: תפוח עושה עבודה נפלאה, אנחנו עושים עבודה נפלאה ובסופו של דבר מדד האיכות, לכאורה, לא היה ניכר בכלל בתוצאה הסופית.

אורנית בן ישר: ואני חושבת שהגיע הזמן שאנחנו, אולי לנו הארגונים החברתיים, במירכאות רבות, קל להגיד את זה, אבל כסף לא יכול להיות שיקול על פני איכות.

אורנית בן ישר: ואם בסופו של דבר הארגונים החברתיים כמו תפוח, כמו מחשבה טובה, זכו למדדי האיכות הגבוהים וקראנו את הפרוטוקולים ואכן שיקפתם אותם, בראיונות זה לא סביר, לא סביר שבסופו של דבר מה שמכריע ומה שמוביל אותנו הוא נטו המשאבים, הוא נטו התקציבים.

אורנית בן ישר: ובסופו של דבר אני לא רוצה אפילו להגיד שאולי אנחנו נמצא את עצמנו בדיון הזה בעוד כמה שנים שוב כי כרגע יש, ואני מפרידה בין הישן לחדש.

אורנית בן ישר: אני חושבת שאולי זו איזושהי הזדמנות, אני מצטרפת לדברים של דפנה, אנחנו מוכנים לבוא ולקחת חלק בדבר הזה.

דב חנין: תודה גברתי.

דב חנין: עורך הדין צל בבקשה.

מרק צל: אני כאן מטעם אוניברסיטת אריאל.

מרק צל: רציתי פשוט להגיד שהנשיא שלנו, פרופסור יהודה גנון, לא יכול להיות והנגיד שלנו חבר הכנסת לשעבר ושר האוצר יגאל כהן אורגד בבית חולים, אנחנו מאחלים לו בריאות טובה.

מרק צל: אני לא כאן, אדוני, מטעם המפלגה הרפובליקנית או הבית הלבן, בדרך כלל אני מופיע בציבור בתחום הזה וברוך השם אני כאן כיושב ראש הוועד המנהל של אוניברסיטת אריאל, ממלא מקום בעצם, אני רציתי פשוט להגיד לך שאני התרשמתי מהדיון הזה, האנושי והמכובד כאן ושר המדע וכבודו אדוני היושב ראש, אני חושב שחברי הקונגרס בארצות הברית יש להם משהו ללמוד מהפוליטיקה - - -

אופיר אקוניס: זו אמירה דרמטית.

מרק צל: לפחות כאן בחדר הזה.

דב חנין: בדרך כלל טוענים שאנחנו חברי הכנסת אלה שצריכים ללמוד - - -

מרק צל: נכון, נכון, אבל יש שינוי במציאות לצערי ולשמחתי.

מרק צל: אבל אני לא רוצה לבזבז זמן.

מרק צל: אני כאן פשוט להגיד ולהתייחס לעניין הזה של ההתקפה נגד שר המדע בקשר לעניין של מינוי של פרופסור אמיתי.

מרק צל: אני חושב שיש עניין כאן של צביעות, אם אני יכול להשתמש במילה הזאת, אי ניקיון כפיים מטעם הקהילה האקדמית שעוסקים יותר מדיי בעיצומים ולא בעשייה.

מרק צל: אני חושב שמה שיש לנו כאן זה דבר שמטעם הוועדה דורשי האוניברסיטאות שבאותו זמן שהם תוקפים את שר המדע על החלטה פוליטית הם עצמם מחרימים את אוניברסיטת אריאל, אוניברסיטה - - -

איילת לנדאו: אגב, חתומים גם אנשים מחבריך בעצומה שלנו.

מרק צל: אני אומר שהדבר שוועדת ור"א נגד אוניברסיטת אריאל זה באמת מצביע על הצביעות הזאת.

מרק צל: מה אני מתכוון?

מרק צל: קודם כל, אוניברסיטת אריאל לא משתתפת בוועדת ראשי האוניברסיטאות למרות שכולם מקבלים את הכסף מכיסי האזרחים, כמוני, כדי לממן את הגירעונות שלכם.

מרק צל: אתם לא נותנים לאוניברסיטת אריאל להיכנס ולהיות חברה בוועדת - - -

מיקי לוי: אני לא חושב שזה מתאים היום לוועדה - - -

דב חנין: אנחנו נאפשר - - - אנא סכם את דבריך כי יש לנו עוד - - -

מיקי לוי: אם רוצים לקיים דיון בנושא אוניברסיטת אריאל אין לי בעיה.

דב חנין: תודה תודה.

דב חנין: עורך דין צל תתקדם לסיכום, הטענה ברורה.

מרק צל: הנושא הוא חשוב כי ברגע שתוקפים את שר המדע על העניין של המינוי ובאותו זמן מחרימים את אוניברסיטת אריאל עוזרים לאויבי מדינת ישראל בכל רחבי העולם בקשר לחרם נגדנו.

מרק צל: זה דבר פסול וצריך בשביל להתייחס לזה לפרוטוקול.

דב חנין: תודה רבה לך אדוני.

דב חנין: אנחנו תיכף נתקדם לסקירתו של השר, אני רק רוצה להביע את עמדתי האישי בעניין פרופסור אמיתי ואני רוצה לומר ארבעה דברים בקצרה.

דב חנין: ראשית, אדוני השר, אני משוכנע שאתה כמוני חושב שאנחנו לא רוצים לחזור, ואתה פתחת בזה, לימים של בלי חרות ומק"י.

דב חנין: אנחנו לא רוצים לחזור לימים שבהם אנשים היו מתמנים לתפקידים לפי פנקסים מפלגתיים כאלה או אחרים ואני חושב שזאת צריכה להיות נקודת המוצא של כולנו.

דב חנין: הדבר השני, אנחנו רשמנו בפנינו את דבריה של נשיאת האקדמיה הישראלית למדעים.

דב חנין: אלה דברים חשובים.

דב חנין: הקהילה שלנו, הקהילה המדעית שלנו תיבחן, בסופו של דבר, בהצטיינות המדעית שלה.

דב חנין: וזה הפרמטר שאנחנו צריכים לתת לו את המרכזיות.

דב חנין: מדענים טובים הם מדענים שהם פשוט מדענים טובים.

דב חנין: ככה הם נבחנים, ככה הם צריכים להיות מקודמים, ככה הם צריכים להיות ממונים.

דב חנין: כי אנחנו רוצים שיהיו לנו מדענים טובים, זה אני חושב האינטרס של כולנו.

דב חנין: מעבר לזה, אנחנו יודעים גם שהקהילה המדעית שלנו נמצאת בנסיבות בינלאומיות לא פשוטות.

דב חנין: אני אמנם הרבה שנים כבר לא באוניברסיטה אבל אני מכיר את המורכבות שקיימת.

דב חנין: יש לא מעט אנשים באקדמיה בעולם שלא מאוד ששים לשתף פעולה עם אקדמאים בישראל, אגב, בלי קשר בדיוק למה עמדותיהם או לא עמדותיהם.

דב חנין: ואני חושב שאינטרס של כולם צריך להיות שלא תתאפשר הטענה שהאקדמיה והמדענים בישראל הם ממונים או מקודמים לפי פרמטרים פוליטיים.

דב חנין: אם דבר כזה ייתפס בעולם יהיה נזק גדול ליכולת של הקהילה המדעית שלנו לבצע שיתופי פעולה מדעיים בינלאומיים ואנחנו כולנו תלויים וצריכים את שיתופי הפעולה הבינלאומיים האלה.

דב חנין: והנקודה הרביעית והאחרונה היא שמינוי לוועדות, כולל ועדות מדעיות, הוא סוג של יוקרה מקצועית.

דב חנין: אנחנו לא רוצים, אף אחד מאיתנו לא רוצה שחס וחלילה ייווצר הרושם שאנשים מקודמים או ממונים לפי מידת קרבתם או ריחוקם מהבנאדם שנמצא במערכת הפוליטית.

דב חנין: ולכן אדוני השר, אני אומר לך, אני פונה אליך באמת ברמה האישית לגמרי כי אנחנו מכירים וגם יש לנו הרבה פעמים דיאלוג, כולל הרבה פעמים ויכוחים, פונה אליך בלי קשר לשאלה של היועץ המשפטי ועמדתו והדיאלוג שיש לך איתו, לשקול מחדש את העניין הזה.

דב חנין: אני חושב שאם אתה תחליט בעקבות הביקורת שנשמעה וההערות שנשמעו לשקול מחדש את העניין הזה ולקבל החלטה אחרת בנושא הזה אני חושב שתגרם תועלת גדולה לקהילה המדעית בישראל.

דב חנין: ואני נותן לך אדוני השר את רשות הדיבור להציג את הסקירה שלך שלשמה בעצם התכנסנו.

אופיר אקוניס: נכון, כמעט שכחנו, אנחנו פה שעה שלמה, באמת דיון חשוב ומרתק, אני מוכרח להגיד לכם.

אופיר אקוניס: ואני מאוד מקווה שאנחנו בסיומו יובהר ויוכח שוב שהפעילות שלנו היא עובדתית בשיא של כל הזמנים, בוודאי מאז הקמת המשרד ב-1982.

אופיר אקוניס: זהו המספר, אדוני היושב ראש, ולא בכדי, חבר הכנסת לוי, תביט לשמאלך, זו הערכה משום ש-2018 טרם הסתיימה, 560,000 משתתפים באירועים שלנו.

אופיר אקוניס: זהו צפי המשתתפים בכל האירועים.

אופיר אקוניס: אפשר כבר להעביר לשקף הבא שבו תראו גם את האירועים עצמם, את הפעילויות עצמן.

אופיר אקוניס: אנחנו מדברים בימים אלה ממש על קייטנות הקיץ שלנו.

אופיר אקוניס: הן מסובסדות, אדוני היושב ראש, 80 שקלים לילד בכל הארץ, בכל המגזרים: במגזר הערבי, במגזר החרדי, במרכז הארץ, ובעיקר בפריפריות.

אופיר אקוניס: אני הייתי באופקים והייתי בחיפה בשבוע שעבר, שאיננה בפריפריה, אבל בוודאי ההרכב של הילדים שראיתי שם היו מן הפריפריה החברתית.

אופיר אקוניס: אני אהיה בשדרות כמובן.

אופיר אקוניס: ובכל הארץ מופעלות הקייטנות הללו בהצלחה גדולה.

אופיר אקוניס: סל מדע, שדיווחנו כאן, גברתי מנהלת הוועדה, לפני שנתיים, על השקה ועל פיילוט, גם כן, בשיא של כל הזמנים, אתם רואים את המספרים.

אופיר אקוניס: את מספר המשתתפים ההולך וגדל משנה לשנה משמאל לימין, כמובן, זה כולל גם את החונכות וההכשרות, את המשלחות.

אופיר אקוניס: אני רוצה להגיד לכם שהנושא של משלחות שלנו זו אחת מהחלטות הממשלה החשובות ביותר שהתקבלו בשלוש השנים האחרונות כהחלטה לביצוע, כהצעת מחליטים שמבוצעת.

אופיר אקוניס: אני באתי לכאן עכשיו מפגישה עם 70 בני נוער, רובם ישראלים, אבל מכל העולם היו שם, בני הנוער, נדמה לי זה ייחודי בעולם, בישראל מקבלים מימון לטיסה ולשהייה שלהם בתחרויות הבינלאומיות.

אופיר אקוניס: ואם התחרות היא בסאו פאולו, בברזיל או התחרות היא בהונג קונג או בהודו, בכל מקום, באירופה, בארצות הברית, בכל מקום אחר, הטיסה והשהות, כמובן בהתאם להגשת הקול הקורא וכל התבחינים שצריכים לעמוד בהם.

אופיר אקוניס: ואנחנו כבר בעצם אלפי בני נוער ותלמידות ותלמידים מכל רחבי הארץ כבר השתתפו- - -

אריאל שטיינברג: יש חלוקה גיאוגרפית של זה?

אופיר אקוניס: אתה מדבר על המשלחות?

אריאל שטיינברג: לא, אני מדבר על המשתתפים בכלל.

אופיר אקוניס: אין לי לתת לך כרגע חלוקה גיאוגרפית אבל בוודאי.

אופיר אקוניס: תקשיב, דב - - -

פרץ וזאן: זה החלוקה- - -

אופיר אקוניס: הוא מדבר לגבי החלוקה הגיאוגרפית מתוך הערכה של חצי מיליון המשתתפים איפה הם בערך פחות או יותר - - - מטבע הדברים, כך גם בנויה מדינתנו, כמובן כשיש ליל המדענים אז אתה רואה את האוניברסיטאות הגדולות כמו תל אביב, בר אילן, האוניברסיטה העברית וכמובן בבאר שבע בהשתתפות הרבה יותר גדולה מבחינה מספרית מאשר, למשל, בתל חי.

אופיר אקוניס: שגם שם מתקיימת, אגב, פעילות.

אופיר אקוניס: מתקיימת פעילות.

אופיר אקוניס: או במרכז קרסו או במרכזים אחרים באשדוד למשל, באילת.

אופיר אקוניס: אנחנו תיכף גם ניתן לכם דוגמה לרעיון מהפכני לגבי איך יראה שבוע החלל בינואר 2019 שהמטרה העיקרית שלו בעצם זה להביא את הציבור הישראלי, להנגיש אותו למדע וטכנולוגיה, לסייבר, לחדשנות ולחלל על ידי השתתפות באירועים הללו.

אופיר אקוניס: ובכן, סל מדע כפי שאתם רואים, עלייה גם במספר המשתתפים וגם בתקציב.

אופיר אקוניס: קשה להגיד שיא של כל הזמנים, אבל כן, משום שרק השקנו אותו בפעילות ראשונה ב-2017.

אופיר אקוניס: ב-2018 אתם רואים שהוא כבר ב-45 מיליון שקלים.

אופיר אקוניס: הקייטנות - - -

נילי כהן: אני יכולה לומר שנייה, זו שותפות של האקדמיה הצעירה עם משרד המדע.

אופיר אקוניס: בוודאי, אנחנו גם נפגשנו, אני נפגשתי עם הפורום של חברי האקדמיה הצעירה באחד מימי העיון שלהם בזכרון, נדמה לי זה היה, היה באמת מפגש מוצלח מאוד.

אופיר אקוניס: ובכלל כל שיתופי הפעולה שלנו גם עם האקדמיה הצעירה, גם עם האוניברסיטאות, אני יודע שהיה גל גדול בשבוע שעבר נגדי בעניין זה, אבל העובדה היא שאנחנו משקיעים בהשקעות שיא גם באוניברסיטאות.

אופיר אקוניס: אם תרצו אחר כך המדען הראשי אולי ייתן פירוט לעניין השקעות במחקרים ובנושאים, וגם אבי ענתי נמצא כאן, לקולות הקוראים הצפויים ל-2019.

אופיר אקוניס: ואני מבקש, כמו שאני מבקש מראשי רשויות, ובהתחלה הם לא הבינו על מה אני מדבר- - - ב-2016, בואו רגע נגיד את האמת – משרד המדע והטכנולוגיה, חבר הכנסת לוי, היה מנותק כמעט לחלוטין מן הציבוריות הישראלית, מרוב מוחץ של אזרחי ישראל.

אופיר אקוניס: לא מהאקדמיה, לא מתמיכה באקדמיה שלשלמו הוקם על ידי מנחם בגין ב-1982 ועמד בראשו אכן מדען בעל שם אדיר בשם פרופסור יובל נאמן.

אופיר אקוניס: ובאמת רוב השנים הללו, אפשר לומר, עד 2015, אולי קצת לפני, אבל בעיקר, הוא באמת נגע במחקרים ובתמיכה במחקרים.

אופיר אקוניס: כשאני נכנסתי הצבתי את היעד של הנגשת המדע והטכנולוגיה לכל אזרחי ישראל באשר הם בכל מקום.

אופיר אקוניס: חבר הכנסת חנין, בוודאי היית שמח איתי, הוזכר פה הרבה פעמים מרכז להבה.

אופיר אקוניס: לראות את מרכז להבה השוקק בעיר נצרת, לא בנצרת עילית, שם הוא נסגר בטעות על ידי ראש העיר הקודם.

אופיר אקוניס: הוא פשוט שגה.

אופיר אקוניס: ראש העיר הקודם שלא מכהן כעת ועכשיו ראש העיר הנוכחי מתחנן לחידוש הפעילות ובעזרת השם נחדש אותה בזכות המכרז החדש.

אופיר אקוניס: אבל בנצרת, חבר הכנסת חנין, עשרות ילדים.

אופיר אקוניס: וגם הפעילות שלנו בבקה אל גרביה, באום פאחם, בטייבה, בכל היישובים, ביישובים הבדואים בכל מקום.

אופיר אקוניס: ולשמחתי הדבר הזה אכן קורה.

אופיר אקוניס: ובכן, כאן אתם רואים רק דוגמאות לסל מדע ולקייטנות הקיץ שלנו.

אופיר אקוניס: אנחנו שמים דגש מיוחד על מדעניות העתיד.

אופיר אקוניס: אני הייתי ביום ראשון שעבר בקמפוס הסמוך לכאן, בגבעה הסמוכה, בגבעת רם, בטקס של מדעניות העתיד.

אופיר אקוניס: לדעתי היו שם, הוא לא כלל, לצערי, את הבנות החרדיות שלא יודע מדוע אבל בשנים קודמות, דווקא כולל פה בכנסת, הן כן השתתפו, כולל את האירוע שעשינו ביחד, גברתי מנהלת הוועדה, והשנה בחרו שלא להשתתף.

אופיר אקוניס: אבל היה רוב גדול מאוד לבנות, בנות צעירות, תלמידות בחטיבות הביניים מן המגזר הערבי.

אופיר אקוניס: זה בא לידי ביטוי בתמונות שהופצו שם.

אופיר אקוניס: אנחנו מברכים על כך, ושמחים על כך.

אופיר אקוניס: זאת מדיניות שלי לעודד אותם, גם בעצם את שתי האוכלוסיות הללו שמרכיבות את עיקרי הנמצאים מתחת לקו העוני להיכנס לתוך התחומים הללו.

אופיר אקוניס: אתם תראו, אני מאוד אופטימי על העשור הבא ועוד יותר על העשור שלאחר מכן, שאתם תראו את ההשתלבות שלהם, גם של נשים וגם של גברים, בתחומי המדעים המדויקים ומדעים בכלל, בזכות הפעילויות הללו שאנחנו עושים.

אופיר אקוניס: חונכות ללימודים – אתם רואים שם עלה גם כן לשיא של כל הזמנים.

אופיר אקוניס: מה אנחנו עושים עוד – המלגות לעידוד מצוינות.

אופיר אקוניס: קודם כל המלגות הן כמובן בשיא של כל הזמנים, 25 מיליון שקלים כשבייעוד, נילי, אנחנו מייעדים 25% מהמלגות ייעודיות לנשים.

אופיר אקוניס: אנחנו קראנו למלגות שלנו על שם כל הנשים שחשבנו שראוי לקרוא על שמן מלגה בציבוריות הישראלית לאורך שנים וגם על שם אסף רמון שביקשתי בקשה מיוחדת, אנחנו מאחלים בריאות מהירה מאוד לרונה רמון, מכאן, בשם הוועדה כולה, אני מניחה.

אופיר אקוניס: השקנו גם מלגה על שם אסף רמון, לא רק על שמו של אילן רמון, מלגה שהייתה גם קודם לכן.

אופיר אקוניס: אגב, מלגה על שם יצחק שמיר שמטרתה לאפשר לחוקרים המתגוררים בחו"ל לחזור לישראל כבר הוענקה.

אופיר אקוניס: הוענקו 11 מלגות, אדוני היושב ראש, בסכום של למעלה מ-2.5 מיליון שקלים.

אופיר אקוניס: נסיעותיי, חבל שחברת הכנסת בירן איננה נמצאת כאן, הרי נסיעות הבילויים שלי לחו"ל הן רק כדי לשעשע את עצמי.

אופיר אקוניס: זאת בדיחה, שמעתי את הטענה הזאת מחברת הכנסת בירן שהתבססה על דיווח היום באחד העיתונים.

אופיר אקוניס: המלגה הזאת נולדה בחדר גולדה.

אופיר אקוניס: אני אספר לכם סיפור – יש בשגרירות הישראלית בוושינגטון DC חדר שנקרא חדר גולדה על שמה של גולדה מאיר, שהייתה בעיניי מן המנהיגות החשובות והנערצות בהיסטוריה של מדינת ישראל.

אופיר אקוניס: ושם פגשתי קבוצה של 20 אנשי מחקר והייטק ואקדמיה שעשו כפי שזה מכונה בלעז, רילוקיישן לחוף המזרחי של ארצות הברית ואמרו, מה עם המדענים החוזרים, אנחנו צריכים, עזרה, סיוע לפחות בהתחלה כדי להתניע את הפעילות שלנו.

אופיר אקוניס: בתוך שנה הושקו המלגות ובתוך שנה וחצי הן כבר חולקו.

אופיר אקוניס: אלה מלגות יצחק שמיר.

אופיר אקוניס: זאת דוגמה אחת, תיכף נגיע להיבטים הבינלאומיים של העבודה שלי כדי שתנוח דעתה של חברת הכנסת בירן.

אופיר אקוניס: ואני מאחל לה, אני באמת מאחל לה, שיבוא יום, אולי בממשלה הבאה, אם תהיה ממשלת אחדות לאומית זה יכול להיות, אגב, זה לא מופרך, שתקבל את התפקיד הזה.

אופיר אקוניס: חבר הכנסת יצחק וקנין העיד באחת מוועדות הכנסת שהמסע להודו, יושב כאן המנכ"ל שהיה חלק מן המסע וחברת הכנסת מיכל רוזין וחבר הכנסת לשעבר פרי שהצטרפו אליי, אילנה את יודעת, את זוכרת את הביטויים שנשמעו, אילנה היא מנהלת המחלקה הבינלאומית במשרד, מסע כומתה וטירונות שעשינו מבוקר עד לילה לקידום האינטרסים של מדינת ישראל והאקדמיה, ידידיי.

אופיר אקוניס: הרי כל המחקרים המשותפים הללו בסוף באים לידי ביטוי באקדמיה.

אופיר אקוניס: אז אם אני מואשם בפגיעה באינטרסים של מדינת ישראל זה באמת צריך להיות מוח מאוד יצירתי כדי לכתוב משפט כזה - - -

מיקי לוי: אם אפשר להגיד תקציב הנסיעות של כולם - - -

אופיר אקוניס: לא, אני לא נכנס - - -

מיקי לוי: לא, בגלל החרמות שמחרימים אותנו בעולם כל נסיעה כזו היא - - -

אופיר אקוניס: אני חושב ש- - - אגב, תיכף נגיע לזה, אני כן ארצה להתייחס גם לעניין החרמות שעלה גם על ידי חבר הכנסת חנין ואחרים, כשנגיע לסקירה על הפעילות הבינלאומית.

אופיר אקוניס: אפשר לעבור לשגרירים הצעירים.

אופיר אקוניס: דיברנו, לא צריך להרחיב מחדש, תראו את הנבחרות שזכו מדימונה, מהרצליה, ממודיעין, הייתה נבחרת מתל מונד, הייתה נבחרת מהוד השרון.

אופיר אקוניס: הדברים באים לידיי ביטוי בכל הארץ והם כבר זכו.

אופיר אקוניס: והם גם מודים לי.

אופיר אקוניס: אני מודה שכבר רבים מהם מבקשים את הפגישה אצלי.

אופיר אקוניס: אני מארח אותם במשרד המדע בתל אביב או בירושלים או כאן בכנסת ומאפשר להם באמת דבר שאנחנו שמחים מאוד לשמוע, מילה אחת, תודה על התמיכה ועל הסיוע.

אופיר אקוניס: אגב, אתם יודעים איך עלה בכלל הרעיון הזה?

אופיר אקוניס: אני אספר לכם איך הוא עלה.

אופיר אקוניס: כמה שבועות לאחר שנכנסתי לתפקידי פגשתי קבוצה של הורים בחדר פה בכנסת.

אופיר אקוניס: של הורים שבאו עם נבחרת שניצחה והם אמרו לי, אנחנו שמחים מאוד על ההישגים אבל מתקשים מאוד לממן.

אופיר אקוניס: ישנם הורים שמתקשים מאוד לממן את המשלחות וכך נולדה החלטת הממשלה שאושרה ביום המדע הלאומי, במרץ 2016, שמממנת את הנסיעות הללו.

אופיר אקוניס: אני מאוד גאה בהחלטה הזאת, בעיניי היא אם לא אותיר חותם במשרד המדע ההחלטה הזאת בוודאי תתיר חותם במשרד המדע לשנים הבאות.

אופיר אקוניס: אנחנו עוברים למחקר והפיתוח, הנה הסכומים, דיברנו עליהם.

אופיר אקוניס: תראו את מגוון התחומים שבהם אנחנו תומכים באקדמיה באשר היא.

אופיר אקוניס: חבר הכנסת חנין, לא שאלתי, לא שואל, ולא אשאל לעולם מה עמדותיהם הפוליטיות.

אופיר אקוניס: העמדות אינן מעניינות אותי.

אופיר אקוניס: יביע אדם את עמדתו מאחורי הקלפי, יטיל את פתקו, יחתום על עצומות עם אג'נדה פוליטית, זה בסדר גמור.

אופיר אקוניס: אין שום ולא תהיה התנגדות.

אופיר אקוניס: אבל לא על מעשה וזה כבר ויכוח שדנו בו ואנחנו מיצינו אותו בעיניי - - -

מיקי לוי: אני מביא רק לתשומת לבך - - - אז אתה צריך להתכנס.

אופיר אקוניס: אז אני ממש טלגרפית.

אופיר אקוניס: הגענו לחברת הכנסת בירן, איננה נמצאת כאן, כן, אני לא יודע, אגב, אני לא ספרתי, אילנה, אם היו באמת 22 נסיעות.

אופיר אקוניס: אינני יודע.

אופיר אקוניס: היו נסיעות רבות.

אופיר אקוניס: אחת מהן לא הייתה לשווא.

אופיר אקוניס: הואשמתי גם שיצרנו נסיעות שקר, גם הנסיעה ללונדון שהביאה לי אחר כך ביקור היסטורי של שר המדע הבריטי כאן ב-30 במאי, וחתימה על הסכם היסטורי.

אופיר אקוניס: ואתם יודעים שה-BDS נולד בבריטניה, בגדול, העוצמה העיקרית של BDS היא בבריטניה, בחוף המזרחי ובחוף המערבי של ארצות הברית.

אופיר אקוניס: הוא חתם, זאת הייתה דקלרציה חשובה והוא - - - תקשיבו, אנחנו ישבנו בלונדון בישיבה אצלו במשרד, אני מוכרח להגיד משרד מאוד צנוע באחד מרחובות לונדון, והוא פשוט הקשיב לי במשך שעה וחצי על מדע בקהילה.

אופיר אקוניס: הוא פשוט היה המום.

אופיר אקוניס: הוא אמר, זה גאוני, אני גם רוצה את זה בבריטניה.

אופיר אקוניס: אז גם כן.

אופיר אקוניס: וכמובן הסכם לשיתוף פעולה שבו אנחנו עם הקרן הבריטית מעלים לשיא של כל הזמנים את ההשקעות עם הודו.

אופיר אקוניס: בסין אתם רואים שיש לנו כמה וכמה הסכמים.

אופיר אקוניס: יפן, כמובן עם האיחוד האירופי, אנחנו צריכים להיערך כולנו כאיש אחד ביחד, האקדמיה ואני, אני והאקדמיה, להמשך של Horizon 2020, שבעצם תתמוך באקדמיה במהלך העשור הבא.

אופיר אקוניס: ונילי, אין לי כל צל של ספק שנעשה את זה ביחד, בהידברות טובה, בשפה טובה ונאותה, למען האינטרס של מדינת ישראל.

אופיר אקוניס: גם בארצות הברית פרצנו דרך השנה, אדוני היושב ראש, לאמריקה הלטינית.

אופיר אקוניס: אפשר לבטל את זה, אפשר להגיד שזה לא חשוב, חבר הכנסת לוי, אבל זה נחתם הסכם עם ברזיל.

אופיר אקוניס: אני מסכים שיש מדינות שהאפשרות ללמוד מאיתנו יותר מאשר לנו ללמוד מהן.

אופיר אקוניס: זה טוב, זה מצוין, אנחנו בעד הדבר הזה, לשתף פעולה עם כולם, אדוני היושב ראש, זה גם משנה, לא תאמינו, את עמדתם בהצבעות בפורומים בינלאומיים שאינם קשורים לענייני מדע וטכנולוגיה.

אופיר אקוניס: אגב, ברזיל זו דוגמה אחת וארגנטינה זו דוגמה שנייה.

אופיר אקוניס: היינו שם, יושב כאן עומרי שהיה איתי.

אופיר אקוניס: אתה היית איתי גם כן, אדוני המנכ"ל.

אופיר אקוניס: גם בהודו וגם בארגנטינה ובברזיל, זה לא היה מסע תענוגות, זאת הייתה עבודה מבוקר עד לילה.

אופיר אקוניס: אני מוכן לחשוף את כל לוחות הזמנים שלי בכל רגע, בהודו, בסין, בארצות הברית, בבריטניה, בכל מקום, ולראות את הדברים הללו ואני מקווה שחברת הכנסת בירן, כפי שהתחלתי לומר קודם, מיום מן הימים, בעתידה הפוליטי, תתנסה בדבר זה וגם היא תבין את החשיבות של הטיסות הללו.

אופיר אקוניס: אגב, זה לא רק טיסות, אני מארח כאן בשנה עשרות שרי מדע, עשרות, חלקם הם שרי חוץ, אבל רובם הגדול הם שרי מדע וחינוך, חבר הכנסת לוי, אני מאוד מאמץ את הדגם הזה.

אופיר אקוניס: זה דגם מצוין, שר החינוך והמדע.

אופיר אקוניס: בעיניי, אגב, רוב הפעילות שלנו היא פעילות חינוכית בכלל, ולכן זה דגם מצוין שבו שרים להשכלה גבוהה באים לכאן, חותמים על הסכמים.

אופיר אקוניס: בחלקם, כפי שהיה בכנס שרי המדע.

אופיר אקוניס: אתם יודעים מה שעשיתי, אני הזמנתי, אדוני היושב ראש גם אותך - - -

דב חנין: אופיר תנסה - - -

אופיר אקוניס: אני גם מקצר, זה הסוף, כי אנחנו מגיעים לתחום החלל - - -

דב חנין: אני מאשר, אדוני, שהזמנת גם אותי להצטרף לאחת מנסיעותיך, אני פשוט לא התפניתי אבל אני באמת מודה לזה.

אופיר אקוניס: גם נכון.

אופיר אקוניס: לא דיברתי על הנסיעות.

אופיר אקוניס: לאותו ערב, בעצם לאותו כנס של שרי מדע מכל העולם שהגיעו לכאן.

אופיר אקוניס: למעלה מ-25 משלחות שהגיעו לכאן, חלקם הגדול בראשות שרים, חלקם סגני שרים, חלקם ראשי המרכזים המדעיים.

אופיר אקוניס: נחתמו הסכמים חדשים, היו פגישות, קודמו האינטרסים.

אופיר אקוניס: זה יכול להיות מול סרביה, מול הודו, מול ארגנטינה, מול ארצות הברית, הנציגה הייתה.

אופיר אקוניס: אין שר מדע שם אבל יש מנהלת הקרן הלאומית למדע שנמצאת שם והיא הבטיחה גם לחזור שנית משום שלא מיצינו את השיח באותו כנס בינלאומי של שרי מדע שכינסנו בירושלים.

אופיר אקוניס: אגב, זה היה בערך חודש לפני ביטול המשחק של ארגנטינה.

אופיר אקוניס: שר המדע של ארגנטינה היה פה, לא אמר מילה.

אופיר אקוניס: הזדהה איתנו.

אופיר אקוניס: היה באמת בהנאה גדולה בירושלים והייתה לנו פגישה מצוינת כאן כפי שהייתה פגישה בבואנוס איירס בסוף חודש פברואר ששם חתמנו על הסכמים.

אופיר אקוניס: בתחום החלל אנחנו בעצם, אם יורשה לי, בדקה או שתיים, מנהל סוכנות החלל הישראלית יסקור קצרות את השיגורים האחרונים ואת התכניות שלנו.

אופיר אקוניס: ואני מבקש להודיע לוועדה ובאמצעותה לכנסת שאנחנו, בעזרת השם, בחודש הקרוב או בחודשיים הקרובים תתכנס ועדת השרים לענייני ביטחון, שבראשה עומד ראש הממשלה, ותקבל החלטה מקצועית לחלוטין, אבל מקצועית לחלוטין, בעניין לווין התקשורת.

אופיר אקוניס: כידוע לכם, יש כאן גם ועדת משנה בראשות חבר הכנסת קיש, שאני עמדתי על כך שהמנכ"ל ידווח לו דיווח שוטף על ההתקדמות בעניין זה.

אופיר אקוניס: הכנסת תומכת בזה.

אופיר אקוניס: עמדת משרד המדע היא שיהיה לווין תקשורת ישראלי בבעלות המדינה.

אופיר אקוניס: זו העמדה.

אופיר אקוניס: העמדה המקצועית הזאת מתבססת על ועדת בזן שהוקמה ביוזמתי לאחר הטרגדיה, אני לא יכול למצוא מילה אחרת לטרגדיה האיומה שהתרחשה בספטמבר 2016 על כן השיגור שבו התפוצץ, אני חושב, אבי, אפשר לומר שזה היה מלווייני הדגל אולי שמדינת ישראל אמורה הייתה לשגר, הוא התפוצץ על כן השיגור.

אופיר אקוניס: ובעצם אנחנו מוצאים את עצמנו במצב שבו אנחנו בדפיציט שלילי לעניין לווייני תקשורת.

אופיר אקוניס: שימושים נוספים לא ניכנס לזה כאן, יש גם ועדת משנה לחלל שגם אבי הופיע בה וגם המנכ"ל הופיע בה.

אופיר אקוניס: אם תרצו, אני ברשותך, בעניין זה רק רוצה לדווח לוועדה שהישיבה של ועדת השרים לביטחון אשר תכריע בעניין יחד עם כל הפורום, לי אין שם זכות הצבעה, אני אולי אוזמן לשם כמשקיף או לתת סקירה בעניין הזה, אבל יצביעו השרים אשר יצביעו.

אופיר אקוניס: אני מקווה שיאמצו את העמדה שיהיה לווין תקשורת ישראלי למען האינטרס הישראלי בלבד, וכן למען התעשיות הישראליות שבכל העולם מעריצים אותן.

אופיר אקוניס: אתם יודעים, היה פה ראש נאס"א, לא תקראו על זה בשום עיתון, ראש נאס"א, הביקור הראשון שלו מחוץ לארצות הברית היה בירושלים והוא אומר לי - - -

דב חנין: אופיר, עוד 10 דקות ישיבות סיעה.

אופיר אקוניס: למה, אצלי זה בשלוש, אני יכול להישאר.

אופיר אקוניס: אל תדאגו לא נישאר פה עד שלוש, אנחנו כבר מסיימים.

אופיר אקוניס: הוא אומר לי, גברתי המנהלת, אנחנו רוצים ללמוד מכם.

אופיר אקוניס: אבי היה איתי בפגישה, פרופסור איציק בן ישראל יו"ר סוכנות החלל, מנכ"ל המשרד היו בפגישה.

אופיר אקוניס: רוצים ללמוד ולשתף פעולה.

אופיר אקוניס: ואגב יש כבר ווסטים של חברה ישראלית שישוגרו במסעות הבאים של נאס"א אל החלל.

אופיר אקוניס: בעיני זה הישג אדיר, אתם בוודאי יודעים על עוד דברים ואם לא אתם דנים בזה בוועדת המשנה.

אופיר אקוניס: זהו, אני חושב שאנחנו - - - השאיפה שלי היא שבכל פעם שאני מגיע לכאן, אדוני היושב ראש, יישברו שיאים נוספים.

אופיר אקוניס: גם בתקציב.

אופיר אקוניס: הרי בסוף, התקציב, חבר הכנסת לוי, התקציב, הנה זה כאן הגרפים של תקציבי משרד המדע, בסוף זה מה הוא אומר התקציב הזה, מה אנחנו עושים איתו – עושים איתו פעילות למען אזרחי ישראל, למען האקדמיה, למען תעשיית החלל הישראלית, הקייטנות, סלי מדע, פעילויות, חוגים, פתיחה של מוזיאונים.

אופיר אקוניס: אנחנו נרצה לפתוח, זאת התכנית, לפתוח בשבוע החלל הישראלי מוזיאונים.

אופיר אקוניס: מוזיאוני המדע בכל רחבי הארץ לציבור.

אופיר אקוניס: בעצם אנחנו נסבסד את הכניסה של אזרחי ישראל לכל המוזיאונים, מוזיאוני המדע, בתוך אותו שבוע החלל שבסוף ינואר, אולי יגלוש ליום יומיים הראשונים של פברואר.

אופיר אקוניס: אתם יודעים שאנחנו מציינים את שבוע החלל בתאריכים הללו לזכרו של האסטרונאוט המנוח, האסטרונאוט הישראלי הראשון, אילן רמון.

אופיר אקוניס: ואנחנו רוצים שהציבור ממש יהיה חלק אינטגראלי מתוך הדבר הזה.

אופיר אקוניס: אני חושב שהרעיון הזה של פתיחת המוזיאון יהיה בהחלט קטליז

אופיר אקוניס: אטור או זרז לחיבור של אזרחי ישראל גם לתחום הזה וגם לתחומים אחרים של מדע וטכנולוגיה.

אופיר אקוניס: וכפי שהתחלתי לומר אני מאוד מקווה שבפעם הבאה שאני אבוא לכאן לסקירה, בעוד חצי שנה בערך, זה פחות או יותר הזמן, אתם תראו עוד שיאים נשברים בפעילויות שלנו ואנחנו נוכל לשמוח ביחד על כך שכולנו ביחד, כאיש אחד, פועלים לקידום המדע, הטכנולוגיה, הסייבר, הרובוטיקה, תעשיית החלל, המחקרים, ביחד, בלי שום שיקול זר, בלי שום שיקול פוליטי, משום שבסוף יש אינטרס עליון, לאינטרס העליון קוראים מדינת ישראל.

אופיר אקוניס: ואין לי כל צל של ספק שכולם סביב השולחן הזה וגם ביציע שם גם כן חושבים את אותו דבר.

אופיר אקוניס: תודה רבה.

דב חנין: תודה לך אדוני השר.

דב חנין: משפט, חבר הכנסת לוי.

מיקי לוי: משהו אישי, אדוני השר.

מיקי לוי: באמת אני מכיר אותך מספר שנים.

מיקי לוי: אני מבקש שתשקול להזמין את פרופסור יעל אמיתי.

מיקי לוי: אולי ניתן לגשר על המשברים האלה כדי - - - הכל לטובת מדינת ישראל ולטובת המשרד שאתה עומד בראשו.

מיקי לוי: בבקשה, בקשה אישית שלי, אולי אני גם מייצג כאן אנשים נוספים, אפשר לעשות את זה ולגשר על המשבר הזה, יכול להיות שנצא מזה מחוזקים.

מיקי לוי: בקשה אישית שלי.

דב חנין: תודה לך.

דב חנין: לפני שאני מאפשר ליושב ראש לתפוס את כסאו - - -

אופיר אקוניס: רגע, סליחה, תעדכן אותנו מה קרה שם.

אופיר אקוניס: אם אתה כבר יצאת כולם סקרנים לדעת.

אורי מקלב: יש לנו הפסקה בדיונים עכשיו - - -

דב חנין: כדי להתפנות לחיים עצמם.

דב חנין: אדוני השר, אני רוצה לשאול אותך שתי שאלות.

דב חנין: שאלה אחת היא שאלת המשך לדיון שהיה פה בוועדה.

דב חנין: דיון מרתק שהיה על מצבו של המחקר בתחום מחלות הזקנה בישראל.

דב חנין: אנחנו גילינו שאחוז התקציב שמוקדש לנושא הזה, שיש לו משמעות אדירה לגבי החיים של בני אדם, החיים של אנשים מבוגרים, האחוז של התקציב הוא ממש מזערי.

דב חנין: והנקודה הזו מובילה אותי לנקודה נוספת והיא התיאום בין משרדי הממשלה השונים.

דב חנין: אנחנו יודעים שבחלק ממשרדי הממשלה אין בכלל מדען ראשי.

דב חנין: וגם כשיש מדען ראשי לא כל כך ברור לנו האם כל המדענים הראשיים האלה נמצאים באיזושהי מקהלה שמדברת בתוכה או שלכל אחד יש את ה- - - יש משרדים - - - ומה המעמד של המדען בתוך המשרד.

אופיר אקוניס: אני חושב שהאיש הכי מתאים לענות הוא המדען הראשי של משרד המדע.

אופיר אקוניס: אם המנכ"ל ירצה להוסיף אני אשמח מאוד, אולי עוד אחרים.

דב חנין: אדוני השר, אנחנו פנינו אליך גם במכתב בעקבות הדיון הזה ואני מבקש מאוד שאתה תיקח גם לתשומת לבך במשרד את הסוגיה הספציפית הזאת של חקר מחלות הזקנה.

דב חנין: קודם כל יש המון ידע, מסתבר לנו, בתחום הזה, שהוא לא מיושם.

דב חנין: אבל יש גם המון נושאים למחקר, ובעיקר המון אתגר של ריכוז מאמצים.

דב חנין: הדבר הזה יש לו משמעות לגבי חיים של מאות אלפי ישראלים.

אופיר אקוניס: לגבי עניין המחקרים אני מבקש מהמדען הראשי טלגרפית כי יש לנו שש דקות לפי הדברים של היושב ראש.

אלכסנדר בליי: אני קודם כל רוצה להודות לך מפני שהרבה - - - בנושא מחלות זקנה.

אלכסנדר בליי: גילוי נאות, אני פרופסור בליי, המדען הראשי, משרד המדע - - - לחבר הכנסת מקלב אין מנוס ממשפחת בליי.

אלכסנדר בליי: מכל מקום, אני רציתי להודות לך כי את הדיון בנושא הזקנה אתה הובלת, ואכן ציינת לשבח שאנחנו המשרד היחיד שמשקיע עשרות מיליונים של שקלים במחקרים האלה - - -

קריאה: 10% מהתקציב למחקר.

אלכסנדר בליי: נכון.

אלכסנדר בליי: אנחנו - - -

דב חנין: אתם בולטים לטובה בתוך מציאות שבה אחרים כמעט מקצים אפס.

אופיר אקוניס: אנחנו בולטים לטובה בהרבה דברים.

דב חנין: - - - אבל משהו לא עובד.

אלכסנדר בליי: ועכשיו אחרי שהודיתי על המחמאות צריך ללכת לחלק השני של שאלתך.

אלכסנדר בליי: למדען הראשי של משרד המדע שהוא מתוקף סמכותו של שר המדע עומד בראש פורום המדענים הראשיים, אין סמכות לחייב אף משרד ממשלתי לערוך מחקרים בנושאים כאלה ואחרים.

אלכסנדר בליי: אנחנו מאוד היינו שמחים בנושאים מסוימים כן ליצור מצב, אולי היוזמה תבוא מכאן, שיש הקצאה מסוימת לנושאים מסוימים.

אלכסנדר בליי: ברגע שאתה מדבר על מחלות ההזדקנות, על תופעת ההזדקנות וכיוצא באלה, כולנו מודעים לכך שאנחנו חיים בעידן שבו הבייבי בומרס בעצם הופכים לנטל כלכלי וחברתי ובריאותי וחובתנו כמובן לעסוק במחקרים בנושא הזה ואחר כך גם ליישם אותם.

אלכסנדר בליי: לכן כאן בעצם אני יכול לומר כך – אנחנו כמשרד המדע עושים למעלה מיכולתנו בנושא הזה.

אלכסנדר בליי: אנחנו נשמח לעזרה באיגום משאבי המדינה בנושא.

דב חנין: האם יש פורומים של מדענים ראשיים של משרדי הממשלה שעולים?

דב חנין: אתם נפגשים?

דב חנין: זה איזושהי מקהלה או שזה אוסף של מדענים שכל אחד נמצא בפינה שלו?

אלכסנדר בליי: יש על פי חוק פורום המדענים הראשיים שלא התכנס כשנה.

אלכסנדר בליי: אני מתכוון לכנס אותו אחרי החגים, אנחנו כרגע מנסים לתאם מועד.

אלכסנדר בליי: ואין לי ספק שאחד הנושאים שיעלו שם יהיה בדיוק הנושא הזה.

אלכסנדר בליי: מפני שכפי שאמרתי אך לפני רגע איננו יכולים לחייב, אנחנו בוודאי יכולים להציע לערוך מחקרים בנושאים הללו ובעוד כמה וכמה נושאים שלא אכנס אליהם עכשיו שעומדים בראש סדר העדיפויות הציבורי והמדעי בראייתנו.

דב חנין: אני רוצה לנצל, יש לנו לא הרבה זמן, אבל יש פה מסביב לשולחן אנשי אקדמיה.

דב חנין: אם יש לכם איזה שהן הערות, שאלות או דברים שאתם רוצים להעלות.

דב חנין: בבקשה אדוני.

ניל נמיר: אני מהמועצה הלאומית למחקר ופיתוח - - -

אופיר אקוניס: סליחה, רק לעדכן את הוועדה, לא יודע אם עדכנתי אותה, שמינינו את קודמי בתפקיד, פרופסור דניאל הרשקוביץ שכיהן ארבע שנים כשר מדע וטכנולוגיה לתפקיד יושב ראש המולמו"פ.

אופיר אקוניס: לא זוכר אם נתתי על זה דיווח לוועדה אז אני עכשיו מדווח וניל הוא אחד מהחברים במולמו"פ.

ניל נמיר: רציתי רק להתייחס לחשיבות שהמולמו"פ רואה בנושא בינה מלאכותית.

ניל נמיר: הולכת להיות לזה השפעה מאוד גדולה על כל התעשיות, הולכת להיות לזה השפעה מאוד גדולה על התעסוקה בעתיד.

ניל נמיר: קבור בתוך המשרדים שהשר ציין 15 מיליון שקל שהועבר למחקרים ולמלגות לבינה מלאכותית.

ניל נמיר: כדי שישראל תישאר כסטרט אפ ניישן חובה להקים אסטרטגיה לאומית או תכנית לאומית לבינה מלאכותית.

ניל נמיר: כ-20 מדינות בעולם כבר יש להן תכניות פורמליות בתחום.

ניל נמיר: והמולמו"פ רוצה לעודד שהוועדה שראש הממשלה הכריז עליה שהוא יקים כדי לבחון ולהמליץ, כדאי שזה יקום במהרה כדי שתהיה לנו תכנית כי אם לא נישאר מאחור.

דב חנין: תודה אדוני.

דב חנין: עוד נציגי אקדמיה?

דב חנין: בבקשה אדוני.

צבי שילר: בנוסף להיותי פרופסור באוניברסיטת אריאל, איפה שאנחנו סובלים מהחרם שמטילים עלינו למעשה מכל העולם, אני גם יושב ראש ומייסד של איגוד הרובוטיקה הישראלי.

צבי שילר: אני רוצה לברך את השר, את המנכ"ל ואת המשרד על הקצאת תקציבים בפעם הראשונה בהיסטוריה שלנו שיש תקציבים ייעודיים לתחום הרובוטיקה.

צבי שילר: תחום הרובוטיקה כולם מדברים עליו הרבה זמן אבל אף אחד לא תמך בו עד עכשיו.

צבי שילר: לא מהמשרדים הממשלתיים, לא בתעשייה, לא משרד הכלכלה.

צבי שילר: ואני מאוד מקווה שהצעד הראשון הזה יצטרפו אליו משרדים אחרים.

צבי שילר: בנושא רובוטיקה כשמדברים על זקנה וכו', למעשה רובוטיקה מהווה, יש להם את הפתרון לחלק מהבעיות שאנחנו מדברים כאן.

צבי שילר: לא מדברים עליה אבל מתייחסים אליהן.

צבי שילר: אני מאוד מקווה ש- - - קודם כל יש לי בקשות למשרד – האיגוד פועל כבר שבע שנים ללא שום תמיכה משום גורם אחר וזה מקשה עלינו מאוד.

צבי שילר: אני מבקש האם המשרד יכול - - -

אופיר אקוניס: תפנה - - -

צבי שילר: שתהיה תמיכה.

צבי שילר: יש גם רעיון אחר להקים מטה שיטפל בנושא הזה של רובוטיקה ויתכן יחד עם בינה מלאכותית.

אופיר אקוניס: טוב, אני מציע שתבוא אלינו, אני מבין שכבר נפגשת עם המנכ"ל.

אופיר אקוניס: תבוא אלינו לפגישה.

אופיר אקוניס: נשמח.

אופיר אקוניס: אולי, נילי, אפשר אולי לעשות איזשהו שיתוף פעולה בעניין הזה כי זה באמת אחד מהתחומים ש- - - אני חייב להגיד לכם לגבי המשלחות שלנו, אתם בטח יודעים את זה כי אתם עוסקים בזה, זה פשוט מדהים איזה מוחות יש של צעירים, של חבר'ה צעירים מגיל - - - בתי ספר יסודיים זה בא ביתר שאת, אדוני היושב ראש, לידי ביטוי בבתי הספר התיכוניים, זה בעצם העתיד המזהיר של מדינת ישראל.

אופיר אקוניס: ואין לך מה להודות לנו בכלל, אנחנו דואגים לבצר את עתידנו ואנחנו צריכים להודות להם.

אופיר אקוניס: אתה צריך עוד? נו, טוב, זה תמיד, איפה החשב?

אופיר אקוניס: אנחנו צריכים עוד כסף, חבר'ה.

דב חנין: כן, כן.

דב חנין: אנחנו בעד עוד כסף למדע.

דב חנין: גברתי בסוף.

סמדר אונה: סליחה שאני מתפרצת לא בצורה הכי ישירה של אקדמיה.

סמדר אונה: קוראים לי סמדר אונה, אני עם ניסיון של 40 שנה בעולם המחשוב וכל הדברים שמדברים פה.

סמדר אונה: אני אחת הנשים הבודדות שבישראל טסו לעבודה עד שנפצעתי ולא נסעו ברכב וכו'.

סמדר אונה: ועברתי כמעט את כל משרדי הממשלה וכל הפעילויות כולל הפרויקט שדיברו פה על הנושא החינוכי, תהילה - - - שעבדתי בתוך מסגרות החינוך ומכירה את הדברים.

סמדר אונה: ולפני כ-25 שנה היה במקום שאני גרה בו, אני מהגליל העליון, פרויקט הפיילוט של מחר 98, מי זוכר אותו, לקידום כל הנושא הטכנולוגי במערך החינוך.

סמדר אונה: בין השאר הייתי פעילה בתחילתו של פרויקט תהילה להוביל את הדברים וכו' וכו'.

סמדר אונה: אז כבר בעצם מחר 98 שאנחנו הגליל העליון באמצעות תל חי נבחרנו להיות הפיילוט בעצם היינו משרד חינוך מספר שתיים.

סמדר אונה: אני מעריצה פעילות של נוער, ילדים וכו' לקדם אותם וכו', רק אני לא מבינה למה זה לא פעילות של משרד החינוך, כולל הקייטנות.

סמדר אונה: כי היא פעילות מדהימה.

סמדר אונה: אבל יש פה איזשהו כפל של הדברים או שמשרד החינוך יעביר למשרד המדע תקציבים או שהפעילות תעבור למשרד החינוך.

אופיר אקוניס: אני בעד.

סמדר אונה: לא, לא משנה, הפעילות הזאת שייכת למשרד החינוך.

סמדר אונה: אני יכולה להגיד בצורה ישירה ממחר 98, בתור אחת שהייתה בתוך הפרויקט וכו' וכו', שהיו צריכים ללמוד מהניסיון של הנושא כי שם היה, סליחה שאני אגיד את זה בצורה קשה, בזבוזי כסף מפה ועד סוף המדינה.

סמדר אונה: קנו לכל מורה מחשב, החליטו ללמד את המורים שילמדו את הילדים.

סמדר אונה: הרי ברור לכם שהילדים והדור הצעיר משיג את כולנו, כל מי שהשיער שלו - - -

אופיר אקוניס: זה היה ב-98'?

אופיר אקוניס: לא הבנתי.

סמדר אונה: זה היה לפני 25 שנה.

סמדר אונה: משהו כזה.

סמדר אונה: כי אז עברתי לגליל ונכנסתי לתוך הדברים כאשת מקצוע בגלל שאני חברת קיבוץ שמו אותי כרכזת מחשבים בבית ספר יסודי, ולכן רכז המחשוב של המועצה זיהה שיש אשת מקצוע והוא אמר לכל בית ספר לא תקבלו אגורה עד שלא נדע מה עושים עם הכסף.

סמדר אונה: הוא עשה בצדק אבל מה זה בזבזו כסף ופה נראה לי שיש פה - - - אני שמעתי את המנכ"ל גם בוועדת השקיפות - - -

פרץ וזאן: נכון, נפגשנו שם ואמרת את זה גם שם.

סמדר אונה: וגם שם העליתי את הנושא הזה שיש פה איזה כפילות מסוימת, או שזה יהיה פה או שפה.

סמדר אונה: ואני אישית, בהתנדבות, בתור אחת שעבדתי במערכת היום לא עושה כלום כי חיה מעליבות הנכות שלי מוכנה להצטרף אליכם לעזור בדברים האלה אפילו כי זה נפלא שיש את הפרויקטים האלה.

סמדר אונה: כי דווקא בתור מי שנמצאת בתחום הזה ודווקא מי שחיה בפריפריה ודווקא שיש איזה 3%, 4%, 5% מהאוכלוסייה פה אפילו לא הזכירו שלהם לא, קוראים להם המגזר הקיבוצי.

סמדר אונה: החרדי יש, אחת מחברות ההייטק הכי טובות הובילה את התהליך החרדי במודיעין למי שמכיר את הפעילות עם מי שהייתה מנהלת יחידת המחשב - - -

אופיר אקוניס: אני אשמח אם תבואי אלינו לפגישה או במשרד בירושלים אם יותר נוח לך בכנסת.

אופיר אקוניס: במשרד בתל אביב - - -

סמדר אונה: מחר בבוקר אני מוכנה לבוא אפילו.

אופיר אקוניס: מחר בבוקר לצערי הודיעו לנו שאנחנו כלואים פה בהצבעות עד יום חמישי בלילה.

אופיר אקוניס: אבל בתום היציאה לפגרה אני אשמח - - -

דב חנין: תודה רבה.

דב חנין: אדוני המנכ"ל, לפני שאתה תגיב, אני מתכבד לתת את רשות הדיבור ליושב ראש הוועדה, חבר הכנסת אורי מקלב.

אורי מקלב: תודה רבה אדוני היושב ראש, ממלא מקום היושב ראש, ראשית אני רוצה להודות לך על ניהול הישיבה.

אורי מקלב: אני ידעתי שאני נותן את זה בידיים נאמנות.

אורי מקלב: יש לך אג'נדות ודעות ברורות אבל גם יכולת לנהל ולנהל דיון תרבותי מקצועי אובייקטיבי, ולכן אתה עומד לא ממעט ועדות בראשן מכוון שיש לך את היכולות האלה, שזה לא כל כך דבר שמובן מאליו לאיש אופוזיציה, ולכן תודה מיוחדת שזה גם היה בהתראה קצרה.

אורי מקלב: אדוני השר, אני רוצה להודות לך על הסקירה.

אורי מקלב: כרגיל מה שככה דווחתי תוך כדי, אני הצבעתי, אבל ראשי היה והיו דיווחים שקיבלתי מענת לוי.

אורי מקלב: אני עוד פעם צריך לציין את זה שענת, יש לה עוד יומיים פה, עוד יום אחד, מחר.

אורי מקלב: מחר זה יום הפרידה.

אורי מקלב: (מוחאים כפיים) ואנחנו באמת לא מרגישים שבעצם מחר זה היום האחרון שלה.

אורי מקלב: אבל באותו מרץ ובאותו להט - - -

אופיר אקוניס: רגע, סליחה, 40 שנה ניהלת את ועדת המדע?

אופיר אקוניס: היו ועדות אחרות.

ענת לוי: 20 שנה בוועדת חוקה אבל לא כמנהלת ו-20 שנה בוועדת המדע.

אורי מקלב: באמת דבר שהוא מרגש לשמוע דבר כזה.

אורי מקלב: והחיוניות לא נפגעה בה במשהו, כולל עכשיו.

אורי מקלב: תשמע, תגיד לגבי העתיד, לגבי יושב ראש פורום מדענים ראשיים, צריך לסדר את זה וענת לא מוותרת על זה כמו שמאז שנכנסתי - - - היא כבר - - - על מחר ולגבי העתיד.

אורי מקלב: אני רק רוצה לחדד דבר אחד ברשותך.

אורי מקלב: בכל אופן, במגוון הנושאים שאתה דיברת עליהם, אני באמת חושב, אני הבנתי, אמרו לי שדיברת על עמוס 8 שבאמת נשאר הפיתוח.

אורי מקלב: זו בשורה גדולה מאוד שנשאר - - -

אופיר אקוניס: אני אמרתי שזה מותנה בהצבעה בוועדת שרים לביטחון.

אופיר אקוניס: זה מה שדיווחתי לוועדה.

אורי מקלב: זו הכוונה, זאת המטרה.

אורי מקלב: אנחנו גם מריחים ככה, הצוותים נשארו, זה נתן באמת חיזוק חזק מאוד לכל המדענים האלה והמפתחים האלה שנמצאים, יכולנו לאבד אותם, צוותים התפזרו.

אורי מקלב: ואנחנו יודעים ששיתוף הפעולה, אדוני השר, אני רואה בזה אחת ההצלחות לא רק בגלל שזה חשוב ואנחנו שמענו מה ההשלכות אם לא היה הפיתוח זה היה נעלם לנו, כשקשור לא רק כלכלי, הרבה יותר מכלכלי, זה גם שאלה של ביטחוני, שאלה של יוקרה ושאלה של המעמד שלנו והיכולות שלנו.

אורי מקלב: אבל זה שיתוף פעולה היה בין הוועדה לבין המשרד, אני חושב, בדיונים שהיו פה, בהצפות, ועדת המשנה שהקמנו לצורך כך.

אורי מקלב: אתה שעמדת על כך בכל הזדמנות שיש.

אורי מקלב: עוד נושא אחד שאני מבין שגם לקח כאן חלק מהנושא, הנושא של להבה.

אורי מקלב: יותר ויותר אני נחשף לפעילות החשובה מאין כמוה.

אורי מקלב: אני לא ידעתי, אני מתוודה, שבתחילת הדרך לא ידעתי כמה הדבר הזה משפיע, נותן, משכיל, מלמד, מגשר ומצמצם פערים באופן בלתי רגיל.

אורי מקלב: לראות את הלהט, לראות שאנשים בגיל מבוגר ועד גיל זקנה באים.

אורי מקלב: יש כאן סיפורים שפשוט - - - אנשים היו מאושפזים וביקשו להשתחרר כדי לא להפסיק את הקורס, שיהיו בקורס, כדי שיהיה להם - - - אנשים אחרי זה יישמו את זה.

אורי מקלב: לא רק הלימוד.

אורי מקלב: כי ליישם אנשים מתקשים היום והם מרגישים שזה תורם להם הרבה, תורם לסביבה, תורם לקשר המשפחתי, האישי שלהם.

אורי מקלב: לכן אני חושב שאנחנו צריכים להיאבק על זה, נראה לי שאנחנו צריכים להיאבק על זה שלא נאבד את זה.

אורי מקלב: אני גם קיבלתי את מה שאתם אמרתם לגבי הצעירים, יותר דגש על - - - אבל עדיין יש מקומות שהצעירים צריכים את זה.

אורי מקלב: יש מקומות - - - במקומות שהם צריכים טיפוח, מקומות שאנחנו יודעים שצריך את זה.

אורי מקלב: אני רק אגיד במילה אחת, אני אסכם, אני לא אמרתי את זה בהתחלה.

אורי מקלב: דיברו על נסיעות ואני הבנתי שבתקופה האחרונה אתה עובר ביקורת, יש לך ביקורת טובה, אנחנו מחזקים את ידיך.

אורי מקלב: מדברים על נסיעות לחוץ לארץ, אז הזמנת אותי לאחת הנסיעות, זה נקרא נסיעה יוקרתית לסין.

אורי מקלב: אין הרבה שרוצים לפספס נסיעה לסין, גם אם - - - בכל אופן זה לא קורה כל יום, נסיעה יוקרתית, חשובה מאוד, ממשלתי, אורח.

אורי מקלב: אני לא יכולתי לנסוע, לא נסעתי, אבל ביקשתי ממישהו אחד, לא היה חסר לי מתנדבים, אחד חבר שהתנדב.

אורי מקלב: בא אליי בסוף ואומר לי, תשמע, אתה לא יודע מה עברנו שם, דקה אחת לא הייתה מנוחה.

אופיר אקוניס: זה להודו, היה, נדמה לי.

אופיר אקוניס: אתה מדבר על נסיעה להודו.

אורי מקלב: הודו, הודו, אבל לא משנה זה - - -

אופיר אקוניס: אבל זה גם היה אותו תקף על סין, זה בסדר.

אורי מקלב: באותה מידה בעניין הזה.

אופיר אקוניס: אתה מדבר על סגן יושב ראש הכנסת, יצחק וקנין.

אורי מקלב: לא, חברת כנסת מהאופוזיציה.

אופיר אקוניס: מיכל?

אופיר אקוניס: אה, זו אותה נסיעה שדיברנו עליה.

אורי מקלב: לכן יש כאלה שרואים נסיעות לחוץ לארץ כדבר, כ- - - מי שיתמקד בתוך העניין אנחנו יודעים שהיום לא מעט נסיעות מחפשים מתנדבים לזה מכוון שיש ביקורת ציבורית מצד אחד על נסיעות לחוץ לארץ.

אורי מקלב: ולכן אנשים אולי, גם חברי כנסת, נמנעים מלהיות שותפים למשלחות.

אורי מקלב: ואנחנו, באמת, מדינת ישראל מפסידה מהעניין הזה.

אורי מקלב: ביקורת זה דבר טוב אבל זה צריך להיעשות במידה מסוימת.

אורי מקלב: כל מי שיודע וכל מי שנמצא בתוך העניין יודע שנסיעות העבודה האלה הן נסיעות שמאוד מאוד תורמות, מאוד מאוד חשובות וצריך לתת לזה גם את המבט הנכון.

אורי מקלב: והיום, אני אומר לך אדוני, ממלא מקום היושב ראש, חבר הכנסת דב חנין, מגיעות לכאן הרבה משלחות מחוץ לארץ של ועדות עמיתות, ועדה מקבילה, עמיתה, ממדינות אירופה, גרמניה, אנגליה והודו.

אורי מקלב: כולם רוצים לבוא, כולם רוצים לשמוע מאיתנו מה סוד ההצלחה שלכם.

אורי מקלב: איך משרד המדע, איך הנושא של מדע וטכנולוגיה בארץ באמת מקבל, אנחנו הופכים למעצמות בעניין הזה.

אורי מקלב: הם רוצים ללמוד מה אנחנו עושים, איך אנחנו ניגשים לכל מה שדיברנו.

אורי מקלב: והיום משרד המדע נמצא במקום אחר.

אורי מקלב: כולם מכירים היום בחשיבות הגדולה מאוד שיש למשרד הזה ואני מאוד מודה על שיתוף הפעולה.

אופיר אקוניס: תודה רבה.

דב חנין: אדוני המנכ"ל.

פרץ וזאן: אני ביקשתי רק שלושה משפטים, אני אעשה את זה בקצרה.

פרץ וזאן: הדבר הראשון זה הנושא של התייחסות לגיאוגרפיה, לציין שהמגזר הערבי, והתבקשתי לציין את זה, חברי הכנסת מהמגזר הערבי, ובצדק, בוחנים את המשרד בעניין הזה.

פרץ וזאן: והם בכל הארץ, המגזר הערבי זוכה לנתח משמעותי ביותר מהתקציבים שראינו פה.

פרץ וזאן: אנחנו מפרסמים את זה גם בוועדה שהייתה בראשות חבר הכנסת אחמד טיבי והתרשמה מאוד לגבי פעילות של המשרד במגזר הערבי.

פרץ וזאן: זה דבר אחד.

פרץ וזאן: הדבר השני זה מועצה לקידום נשים שנמצאת במשרד המדע ועושה פעילות מצוינת כולל כנסים בנושא של קידום נשים.

פרץ וזאן: אנחנו רואים את זה לעצמנו למטרה, ציין פה השר את נושא המלגות ואת כל הפעילות, מדעניות העתיד, וכל הפעילות בנושא נשים.

פרץ וזאן: והדבר האחרון, לא דיברנו מספיק על חלל, אבל לציין שכרגע מרחף בחלל לוויין מחקר ישראלי ראשון שבעצם בודק את נושא של כדור הארץ, שינויי מזג אוויר, קרקע, חקלאות ומים- - -

אופיר אקוניס: - - -

פרץ וזאן: לא, בסוף לא הרחבנו, ולכן אני רוצה פה לומר את המשפט שהלוויין הזה מאוד חשוב.

פרץ וזאן: פעם ראשונה שמדינת ישראל משקיעה עשרות מיליוני שקלים כדי לשגר לוויין שכולו למטרות מחקר אזרחיות.

דב חנין: תודה רבה.

דב חנין: פרופסור כהן בבקשה.

דב חנין: אין ראוי מנשיאת האקדמיה הישראלית למדעים לסכם דיון של ועדת המדע.

נילי כהן: אני רוצה להודות לכם על דיון יוצא מן הכלל, על סקירה יוצאת מן הכלל.

נילי כהן: אנחנו שמחים להיות שותפים בפרויקטים רבים עם משרד המדע לקידום המדע במדינת ישראל.

נילי כהן: כולנו שותפים באותו פרויקט.

נילי כהן: אתה הזכרת את מפגש שרי המדע, זה היה מפגש מצוין.

נילי כהן: דיברתי שם על תרומת האוניברסיטה, כביכול ממסד שמרני, לפיתוח המדעי כלכלי של המדינה וציינתי שתנאי לפיתוח כלכלי מואץ של כל מדינה הוא חירות המחשבה, חופש הפעולה.

נילי כהן: אסור שיהיה לחץ פוליטי לא מבחוץ ולא מבפנים, לחץ - - - אני רוצה לדבר על קשר עם אקדמיות.

נילי כהן: אתה יזמת שיתוף פעולה עם משלחת מדעית צ'כית ובמסגרת זו נוצר קשר מצוין עם האקדמיה הצ'כית.

נילי כהן: הייתה תערוכת מדע בשדה התעופה.

נילי כהן: זאת הייתה יוזמה של האקדמיה הצעירה בשיתוף עם משרד המדע.

נילי כהן: ולפני כל היוצאים והחוזרים ממדינת ישראל נחשפה תמונתו המפוארת של המדע הישראלי ושל המדענים החוקרים.

אופיר אקוניס: נדמה לי שהאלבום שמבוסס חולק לחברי הוועדה לפני שנה כבר.

ענת לוי: ומי שלא ראה אותה ביציאה מהארץ ראה - - -

אופיר אקוניס: הייתה גם תערוכה פה, נכון, אבל האלבום חולק לחברי הוועדה.

נילי כהן: וקידום נשים שזה נושא, כמובן, שחשוב לי מאוד.

נילי כהן: אני נשיאת האקדמיה השנייה האישה, הראשונה הייתה רות ארנון.

נילי כהן: רות ארנון עמדה בראש ועדה שהמליצה המלצות שמיושמות על ידי המועצה לקידום נשים שפועלת במסגרת שלכם.

נילי כהן: אז אני רוצה להודות לכולכם.

נילי כהן: אני רוצה להודות לראש הוועדה, ממלא מקום ראש הוועדה, היינו עמיתים באוניברסיטת תל אביב - - -

דב חנין: אני מתגעגע לימים של - - - באוניברסיטת תל אביב.

אופיר אקוניס: אתה יכול לחזור.

דב חנין: תודה רבה.

נילי כהן: ולכל העושים במלאכה.

נילי כהן: ותודה מיוחדת לענת לוי.

נילי כהן: אני לא יכולה לחשוב שלא נראה אותך כאן.

נילי כהן: נמשיך כולנו במשימה המשותפת לרווחת מדינת ישראל והעולם.

דב חנין: תודה רבה.